Τα 10 καλύτερα ξενοδοχεία κοντά σε: σιδηροδρομικό σταθμό Raha\nBalipara: Bed and Breakfast\nBalipara: Αεροπορικά εισιτήρια\nΕστιατόρια κοντά σε Balipara\nBalipara: Όλα τα ξενοδοχεία\nΞενοδοχεία κοντά σε: σιδηροδρομικό σταθμό Nagaon\nΞενοδοχεία κοντά σε: σιδηροδρομικό σταθμό Haibargaon\nΞενοδοχεία κοντά σε: σιδηροδρομικό σταθμό Senchoa Junction\nΞενοδοχεία κοντά σε: σιδηροδρομικό σταθμό Chaparmukh Junction\nΞενοδοχεία κοντά σε: σιδηροδρομικό σταθμό Pathsala\nΤα καλύτερα ξενοδοχεία κοντά σε: σιδηροδρομικό σταθμό Raha, Balipara\nΞενοδοχεία κοντά σε: σιδηροδρομικό σταθμό Raha\n73 από 323 καταλύματα ταιριάζουν με τα φίλτρα που έχετε επιλέξει. Απαλοιφή όλων των φίλτρων\nΦίλτροΣε οποιαδήποτε απόσταση από: σιδηροδρομικό σταθμό Raha\n64,2 χλμ. από σιδηροδρομικό σταθμό Raha\n61,7 χλμ. από σιδηροδρομικό σταθμό Raha\n66,9 χλμ. από σιδηροδρομικό σταθμό Raha\n67,0 χλμ. από σιδηροδρομικό σταθμό Raha\n68,0 χλμ. από σιδηροδρομικό σταθμό Raha\n67,5 χλμ. από σιδηροδρομικό σταθμό Raha\n67,9 χλμ. από σιδηροδρομικό σταθμό Raha\n66,7 χλμ. από σιδηροδρομικό σταθμό Raha\nAssam Trunk Road | Onkar Plaza, Γκαουχάτι 781001, Ινδία\n67,3 χλμ. από σιδηροδρομικό σταθμό Raha\n68,3 χλμ. από σιδηροδρομικό σταθμό Raha\nPaltan Bazaar Guwahati, Γκαουχάτι, Ινδία\n66,8 χλμ. από σιδηροδρομικό σταθμό Raha\n67,8 χλμ. από σιδηροδρομικό σταθμό Raha\n68,1 χλμ. από σιδηροδρομικό σταθμό Raha\n67,7 χλμ. από σιδηροδρομικό σταθμό Raha\n68,2 χλμ. από σιδηροδρομικό σταθμό Raha\n68,4 χλμ. από σιδηροδρομικό σταθμό Raha


Λιθόστρωτα δρομάκια, 1.200 μέτρα υψόμετρο: Η covid-free ορεινή κωμόπολη για το απόλυτο διήμερο | Έθνος\nΜέτσοβο / Unsplash\nTRAVEL 27.10.2020 16:46\nΤελευταία Ενημέρωση 27.10.2020 16:46\nΗ Βόρεια Ελλάδα ξέρει…\nΤο καταλαβαίνουμε. Το ζούμε όλο. Και οι δυσκολίες είναι κάτι παραπάνω από εμφανείς. Όμως… Όμως, δεν πρέπει να μας παίρνει ατελεύτητα από κάτω, σωστά; Δεν πρέπει ν’ αφήσουμε την πανδημία του κορονοϊού ν’ αποτελέσει τροχοπέδη στα πάντα, καθώς μια διήμερη απόδραση είναι αρκετή προκειμένου να τονώσουμε την πληγείσα ψυχολογία μας- τηρώντας, εξυπακούεται, όλα τα μέτρα υγιεινής.\nΠοιο καλύτερο μέρος, λοιπόν, από το Μέτσοβο;\nΣημείο των καιρών, φυσικά: προτού αναλύσει κάποιος τις απειράριθμες (πιστέψτε μας, τόσες είναι- τις μετρήσαμε μία προς μία) αρετές του Μετσόβου, πρέπει ν’ αναφερθεί το πώς τα πηγαίνει στον τομέα της πανδημίας.\nΛογικό, μιας και όσο κι αν το επιθυμούμε να ξεφύγουμε για μερικές στιγμές, καλό θα ήταν ν’ αποφεύγουμε τα μέρη εκείνα στα οποία η καρδιά της πανδημίας χτυπά με αυξημένους ρυθμούς.\nΗ ορεινή κωμόπολη των Ιωαννίνων, λοιπόν, δεν τα πηγαίνει καθόλου άσχημα στον τομέα «κορωνοϊός»: το διήμερο 21-22 Οκτωβρίου κλιμάκια του ΕΟΔΥ πραγματοποίησαν συνολικά 463 rapid tests και βρέθηκαν μόλις 5 άτομα θετικά στον νέο ιό (ποσοστό περίπου 1%).\nΑρκετά καλά, έτσι δεν είναι;\n«Γραφικά» όπως λέμε «πέτρα, ξύλο, πλάκες, λιθόστρωτα δρομάκια!»\nΜοιάζει με ένα οπτικοποιημένο και άκρως ρεαλιστικό όνειρο. Τα εντυπωσιακά σπίτια είναι χτισμένα με την παραδοσιακή ηπειρώτικη αρχιτεκτονική, με την πέτρα και το ξύλο να έχουν τον πρώτο (και τον τελευταίο…) λόγο.\nΤα λιθόστρωτα και κατηφορικά, κατά βάση, δρομάκια συμπληρώνουν υπέροχα το όλο παραμυθένιο σκηνικό, ενώ η κεντρική πλατεία -τόπος συνάντησης των ντόπιων αλλά και των επισκεπτών, τουλάχιστον προ πανδημίας- με τα μεγάλα, επιβλητικά πλατάνια χαρίζουν θέαμα μοναδικό σε σημείο που γεμίζει η ψυχή του καθενός με σπάνια ομορφιά.\nΟι τρεις βρύσες απέναντι ακριβώς από την Αγία Παρασκευή (την εκκλησία της κεντρικής πλατείας, δηλαδή) αποτελεί το σήμα-κατατεθέν της περιοχής, με τους επισκέπτες, σε τουριστικό κυρίως επίπεδο, να φτάνουν τόσο στην πηγή, όσο και να πίνουν νερό.\nΤο κοντοσούβλι της ζωής σας\nΔεν είναι καν κοινό μυστικό, όχι. Είναι παγκοίνως γνωστό και οι απανταχού καλοφαγάδες, ειδικά τα «καλά» χρόνια, φρόντιζαν να επισκέπτονται το Μέτσοβο τουλάχιστον μια φορά τον χρόνο για… προσκύνημα.\nΚαθόλου άδικα: στο Μέτσοβο μπορεί να βρει κανείς τα καλύτερα, ίσως, κρεατικά ολόκληρης της χώρας, μαγειρεμένα στα κάρβουνα και σερβιρισμένα σε πήλινο, που λιώνουν στο στόμα και σε κάνουν να παραμιλάς από ικανοποίηση σε όλες τις γλώσσες του Πύργου της Βαβέλ.\nΦυσικά, εξέχουσα θέση κατέχει το κοντουσούβλι της περιοχής, το οποίο αν κατέβαινε σε διαγωνισμό για το καλύτερο και πιο γευστικό κρέας της Ελλάδος.\nΜέτσοβο / Pixabay\nΔοκιμάστε και χειροποίητο τραχανά με φέτα και βούτυρο, χυλοπίτες με ντομάτα στο πήλινο και φυσικά μετσοβίτικο κοκορέτσι, προκειμένου να κλείσετε εντέχνως το μάτι στην θελκτική δυσπεψία.\nΓιατί, βλέπετε, η αναντίρρητη αλήθεια είναι πως σαν τα κρέατα του Μετσόβου δεν έχει.\nΑν δεν πιστεύετε εμάς, εμπιστευτείτε τον ουρανίσκο σας.\nΧιονοδρομικά κέντρα για τους «τολμηρούς»\nΕπειδή όμως κάπως πρέπει να κάψουμε και αυτά που φάγαμε στην πλατεία του χωριού, υπάρχει η επιλογή και για λίγη εκγύμναση - έμφαση στο «λίγη», μιας και μετά από συνδυασμό κοκορέτσι/ κοντοσούβλι δε θα κάνετε ακριβώς και ρεκόρ κατάβασης πλαγιάς.\nΣτο Μέτσοβο υπάρχουν τρία χιονοδρομικά κέντρα που (κορονοϊού επιτρέποντος, πάντα) μπορεί να επισκεφτεί ο επισκέπτης και να περάσει ένα όμορφο Σαββατοκύριακο ή, έστω, λίγες ξεχωριστές ώρες προκειμένου να χαλαρώσει από τη δύσκολη καθημερινότητα.\nΟι Πολιτσές, το Καρακόλι και το χιονοδρομικό του Ανήλιου ή Ζυγού, ανοίγουν τις πύλες τους με το που πέσουν τα πρώτα χιόνια και περιμένουν στην ψυχρή τους αγκάλη όλους όσους θέλουν να κάνουν σκι και σνόουμπορντ ή θέλουν απλά να δουν τις νιφάδες να χορεύουν στον αέρα, την ώρα που οι ίδιοι πίνουν ζεστή σοκολάτα ή τρώνε hot dog.\nΑλήθεια, σκέφτεστε κάτι καλύτερο για ένα Σαββατοκύριακο στην καρδιά του φθινοπώρου, μακριά από covid-19 και λοιπές «σκοτούρες»;\nΑκριβώς: ούτε κι εμείς…\nΜπάνιο, ταβέρνα, χάσιμο νου: Στο ωραιότερο παραθαλάσσιο χωριό της Ελλάδας το καλοκαίρι μόλις ξεκίνησε (pics)\nΓκούρα: Το γραφικό χωριό που ξετρέλανε τους παίκτες και τους κριτές του GNTM\nΔύο ώρες από την Αθήνα: Το διαμάντι ανεξάντλητης φυσικής ομορφιάς που κάθε Έλληνας πρέπει να επισκεφτεί\nΚορονοϊός: Συρροή κρουσμάτων ύστερα από κηδεία στη Φιλιππιάδα Πρέβεζας


Εξιτήριο πήρε ο φοιτητής που τραυματίστηκε από ευθεία βολή κρότου-λάμψης των ΜΑΤ στο ΑΠΘ :: left.gr\n20:05 | 26.05.2022\nΕξιτήριο πήρε ο 20χρονος φοιτητής που μεταφέρθηκε τραυματισμένος στο κεφάλι μετά την άγρια επίθεση των ΜΑΤ\nΝέα άγρια επίθεση των δυνάμεων καταστολής εναντίον μελών φοιτητικών συλλόγων σημειώθηκε το μεσημέρι της Πέμπτης, μπροστά στο Τμήμα Βιολογίας του Αριστοτελείου Πανεπιστημίου Θεσσαλονίκης.\nΌπως αναφέρουν τοπικά μέσα, όταν ομάδα φοιτητών διαδήλωνε κατά της αστυνομικής παρουσίας, δέχτηκε επίθεση με χημικά και χειροβομβίδες κρότου λάμψης.\nΜία από αυτές βρήκε στο κεφάλι φοιτητή ο οποίος τραυματίστηκε σοβαρά και μεταφέρθηκε σε νοσοκομείο.\nΟ φοιτητής μεταφέρθηκε στα επείγοντα του νοσοκομείου όπου και εξετάστηκε από ΩΡΛ. Του έκανε συρραφή του τραύματος που είχε στο αυτί ενώ υποβλήθηκε και σε ακουόγραμμα από το οποίο δεν προέκυψαν παθολογικά ευρήματα. Στη συνέχεια εξετάστηκε από οδοντίατρο ο οποίος δεν διαπίστωσε παθολογικό εύρημα.\nΝωρίτερα οι γιατροί διέγνωσαν απώλεια της ακοής από το ένα αυτί. Όπως εξήγησαν στο avgi.gr δεν γνωρίζουν ακόμα εάν η απώλεια της ακοής είναι πρόσκαιρη ή μόνιμη. Παράλληλα επεσήμαναν ότι στον φοιτητή έγιναν ράμματα στο κεφάλι ενώ έχει και σπασμένα δόντια.\nΑναλυτικά η ανακοίνωση του νοσοκομείου Παπανικολάου:\n«Την Πέμπτη 26 Μαΐου και ώρα 13:00μμ, 20χρονος πολίτης διεκομίσθη μέσω του ΕΚΑΒ στο Τμήμα Επειγόντων Περιστατικών του Ιπποκράτειου Νοσοκομείου Θεσσαλονίκης, έπειτα από αναφερόμενα επεισόδια στον προαύλιο χώρο του ΑΠΘ. Έφερε θλαστικό τραύμα πώγωνος και αιτιώμενος άλγος στο δεξιό αυτί,εμβοές και ζάλη.Έγινε εκτίμηση από ΩΡΛ και συρραφή του θλαστικού τραύματος καθώς και ακουόγραμμα από το οποίο δεν προέκυψαν παθολογικά ευρήματα. Ακολούθησε οδοντιατρική εκτίμηση κατά την οποία δεν προέκυψαν παθολογικά ευρήματα, αλλά προληπτικά συνεστήθη διενέργεια πανοραμικής ακτινογραφίας και γναθοχειρουργική εκτίμηση από το Γ.Ν Παπανικολάου. Τέλος εκτιμήθηκε από τους Νευροχειρουργούς, έγινε και αξονική εγκεφάλου, από όπου δεν προέκυψαν παθολογικά ευρήματα. Εξήλθε από το νοσοκομείο με οδηγίες και αντιβιωτική αγωγή».\nΗ καταγγελία του δημοσιογράφου Χρ. Αβραμίδη και οι σχετικές φωτογραφίες:\nΣύμφωνα με μαρτυρία από τη συνοδό του τραυματία φοιτητή έξω από το Ιπποκράτειο, αστυνομικοί περίμεναν τον βαριά τραυματισμένο φοιτητή σημείωναν τα στοιχεία του και παρέμεναν έξω από το παραβάν παρά τις εκκλήσεις των συνοδών να σεβαστούν την κατάστασή του:\nΗ αστυνομική βαρβαρότητα φαίνεται πώς δεν έχει τέλος:\nΣυμβαίνει τώρα: Αστυνομικοί πιάνουν φοιτητή έξω από το #ΑΠΘ χωρίς κανέναν απολύτως λόγο.\nΕίναι φοιτητής που διακομίσθηκε στο νοσοκομείο 15 μέρες πριν, με εγκαύματα λόγω των χημικών που είχε ρίξει η αστυνομία.#antireport pic.twitter.com/dmP4QIESiX\nΣφοδρές αντιδράσεις για το όργιο καταστολής\nΝ. Φίλης: Η κυβέρνηση να αναλογιστεί τις ευθύνες της\nΜέΡΑ25: Να μαζέψει η Κυβέρνηση τα ΜΑΤ από τα Πανεπιστήμια\nΜία ακόμα ημέρα ντροπής για το δημόσιο πανεπιστήμιο με αποκλειστική, εγκληματική ευθύνη του κ. Μητσοτάκη, της κ. Κεραμέως, του κ. Θεοδωρικάκου και της Πρυτανείας του ΑΠΘ. Φοιτητής να κείτεται αιμόφυρτος στο έδαφος έπειτα από δολοφονική επίθεση των ΜΑΤ, με ρίψη σε ευθεία βολή χειροβομβίδας κρότου λάμψης. Πρέπει δηλαδή να θρηνήσουμε νεκρούς για να σταματήσει η Κυβέρνηση με τις πλάτες της Πρυτανείας, να επιτίθεται καθημερινά σε φοιτητές και φοιτήτριες επιμένοντας στις ανόητες, επικίνδυνες και μη αποδεκτές ιδεοληψίες της;\nΝα μαζέψει εδώ και τώρα η Κυβέρνηση τα ΜΑΤ από το ΑΠΘ και να παρέμβει άμεσα εισαγγελέας για την διερεύνηση της δολοφονικής επίθεσης σε φοιτητή από δυνάμεις καταστολής εντός του πανεπιστημιακού χώρου. Πρέπει να λογοδοτήσουν πια αυτοί που ακόμα και με τέτοιους τρόπους προσπαθούν να τρομοκρατήσουν την πανεπιστημιακή κοινότητα που αντιδρά στην απόλυτα αντιδραστική εισβολή της αστυνομίας εντός του δημοσίου πανεπιστημίου.\nΝεολαία ΣΥΡΙΖΑ Θεσσαλονίκης: ΕΞΩ ΟΙ ΔΟΛΟΦΟΝΟΙ ΤΟΥ ΘΕΟΔΩΡΙΚΑΚΟΥ ΚΑΙ ΤΗΣ ΚΕΡΑΜΕΩΣ ΑΠ' ΤΑ ΠΑΝΕΠΙΣΤΗΜΙΑ\nΠΑΣΟΚ-ΚΙΝΑΛ: Αδιανόητο αστυνομικός να στοχεύει πολίτες μέσα ή έξω από το Πανεπιστήμιο\ntags: αστυνομική καταστολή, Αριστοτέλειο Πανεπιστήμιο\nΠαράνομη η απόφαση για μετονομασία της οδού Χρυσοχόου - ΣΥΡΙΖΑ-ΠΣ: Πασίδηλη «ιστορία» που τιμήθηκε από τη χούντα\nΖεστός ο καιρός αύριο


umpectables | the 25 people return\nΜια ιδέα για εμάς!\nthe 25 people return\nΝίκος Καζαντζάκης – “ΚΑΠΕΤΑΝ ΜΙΧΑΛΗΣ”\nΝίκος Καζαντζάκης – Βίος και πολιτεία του Αλέξη Ζορμπά – Βιβλιοκριτική\nPosted: January 22, 2011 in Καζαντζάκης, Λογοτεχνία\nΜανούσος:Γενικά το βιβλίο αυτό μου άρεσε πολύ. Ήταν ένα βιβλίο που αναφερόταν στην πνευματική αυτοβιογραφία του ίδιου του Νίκου\nΚαζαντζάκη. Με μικρές ιστορίες από τη ζωή, του αναφερόταν στον τρόπο σκέψης του, στις απόψεις του για τη ζωή και την συγκίνησή του για το Ελληνικό έθνος.\nΜανόλης:Κατά τη γνώμη μου το βιβλίο ‘Αναφορά στον Γκρέκο’ ήταν πολύ ωραίο. Μου άρεσε που ο Καζαντζάκης με μικρές ιστορίες που συνδέονταν η μία με την άλλη έβγαζε ένα γενικό συμπέρασμα.\nΓιάννης:Αυτό το βιβλίο έχει αγγίξει τα συναισθήματά μου. Είναι το βιβλίο που ταξιδεύεις μέσα του. Γενικά μου άρεσε και θα το πρότεινα σε όλους.\nΚωνσταντίνα:Αυτό το βιβλίο μου άρεσε αρκετά. Πιστεύω ότι ο Καζαντζάκης έχει έναν δικό του μοναδικό τρόπο να περιγράφει τα πράγματα. Δεν ήθελε να είναι ρεαλιστής.\nΜπόρκο:Το βιβλίο αυτό μου άρεσε πολύ επειδή έχει πνευματικό περιεχόμενο και μου άνοιξε ένα άλλο δρόμο ζωής. Γενικά η αυτοβιογραφία ήταν γραμμένη πολύ συναισθηματικά χωρίς πολλά, που να κουράζουν τον αναγνώστη. Αυτός ο ιδιαίτερος τρόπος του Καζαντζάκη είναι τέλειος και με έκανε να αγαπήσω πολύ το βιβλίο.\nΝίκος:Πιστεύω πως το βιβλίο ‘Αναφορά στο Γκρέκο’ είναι καταπληκτικό. Τα συναισθήματα και οι εικόνες μου ανοίγουν το μυαλό για το πόσο δύσκολα ήταν εκείνα τα χρόνια. Σας το προτείνω να το διαβάσετε.\nΕιρήνη:Το βιβλίο του Καζαντζάκη προς το Γκρέκο είναι γραμμένο με πολύ ωραίο τρόπο, που ευχαριστεί τον αναγνώστη όταν το διαβάζει. Σου προκαλεί συναισθήματα χαράς και λύπης και σε κάνει να αισθάνεσαι ότι τα ζεις και εσύ. Τον κρίνω πολύ καλό συγγραφέα.\nΜαριάννα:Αυτό το βιβλίο αναφέρεται στην αυτοβιογραφία του Νίκου Καζαντζάκη. Κατά τη γνώμη μου ήταν σε κάποια σημεία συγκινητικό και σε κάποια άλλα ρεαλιστικό και αστείο. Αυτός ο τρόπος που γράφει ο Καζαντζάκης μου αρέσει πολύ!\nΓενικά το βιβλίο αυτό μας φάνηκε πολύ ωραίο. Συνδέοντας κάθε κεφάλαιο με μοναδικό τρόπο, σου δίνει την αίσθηση ροής του κειμένου. Επηρεασμένος από πολλές χώρες, ζώντας τες, καταλήγουμε ότι ο τελικός στόχος δεν είναι η νίκη αλλά ο αγώνας για αυτήν.\nΜιλώντας για την Ελλάδα, την ιστορία της και έτσι όπως είναι τώρα, καταλήγει πως βασανισμένη από κατακτητές και χρόνια σκλαβιάς κατάφερε να τα ξεπεράσει με το ‘εμείς’ της και όχι το ‘εγώ’ της.\nΣήμερα, ελεύθερη, επισκιάζεται σε ένα ‘εγώ’ που την έχει οδηγήσει να κυκλοφορεί κάθε άνθρωπος με μία μάσκα και καύχηση, σβήνοντας το ένδοξο παρελθόν της.\nΜάλιστα αυτό το βιβλίο μας συγκίνησε πολύ γιατί στηριζόταν στην αληθινή αυτοβιογραφία του Νίκου Καζαντζάκη.\nΤελικά, το προτείνουμε να το διαβάσει κάθε αναγνώστης επειδή το βιβλίο είναι πολύ πνευματικό και θα γίνει ένα μάθημα ζωής για όλους τους ανθρώπους. Αυτός ο ιδιαίτερος τρόπος γραφής του Νίκου Καζαντζάκη θα σας κάνει να αγαπήσετε αυτό το βιβλίο!\nΕλευθερία: Το βιβλίο αυτό είναι ένα αξιόλογο βιβλίο, που μας ξυπνάει συναισθήματα και αναμνήσεις εκείνης της εποχής. Μας δείχνει πόσο υπέφεραν οι Κρητικοί καθώς και όλοι οι Έλληνες\nΕλένη: Το βιβλίο είναι πάρα πολύ ενδιαφέρον και καθώς το διαβάζεις, σου τραβάει το ενδιαφέρον περισσότερο για να δεις εξελίξεις και επίσης το διαβάζεις και σε γεμίζει με πολλά συναισθήματα\nΝικόλας: Ο “Καπετάν Μιχάλης είναι μια μοναδική εμπειρία θάρρους, δύναμης και λεβεντιάς. Είναι ένα ζωντανό παράδειγμα Κρητικού που ζει, αναπνέει χωρίς συμβιβασμούς, σύμφωνα με τους δικούς του νόμους και αξίες.\nΒαγγελίτσα: Τα συναισθήματα που μου προκαλεί αυτό το βιβλίο είναι συχνά λύπη, αλλά και μερικές φορές χαρά. Επίσης μου κινεί το ενδιαφέρον, και διαβάζοντάς το, νιώθω δυνατά συναισθήματα.\nΔημήτρης: Το βιβλίο κρύβει πολλά συναισθήματα. Μου αρέσει πολύ γιατί μας βοηθάει να καταλάβουμε τη δυσκολία της ζωής.\nΑνθή: Κατά τη γνώμη μου αυτό το βιβλίο είναι πολύ ενδιαφέρον, γιατί μου προκαλεί αγωνία για να διαβάσω τη συνέχεια.\nΜάρκος: Αυτό το βιβλίο είναι ένα πολύ ενδιαφέρον, γιατί αυτά που λέει δεν τα βρίσκεις σε άλλο βιβλίο.\nΒαγγέλης: Το βιβλίο είναι σε κάποια σημεία λίγο καταθλιπτικό, αλλά γενικά είναι πολύ ενδιαφέρον, γιατί από αυτό μαθαίνουμε τη ζωή στα χρόνια της Τουρκοκρατίας.\nΜαρία: Τα συναισθήματα μου είναι χαρά για τη γενναιότητα του Καπετάν Μιχάλη για τη Κρήτη. Ο “Καπετάν Μιχάλης” είναι ένα αξέχαστο βιβλίο για μένα.\n“Ο Καπετάν Μιχάλης” είναι ένα βιβλίο όπου μας δίνει τη μοναδική ευκαιρία να ανακαλύψουμε ένα καινούργιο τρόπο γραφής, να μάθουμε καινούργια πράγματα αλλά και λέξεις.\nΟ Καπετάν Μιχάλης είναι ένας ένας άνθρωπος με πολύ πείσμα και αυτοπεποίθηση. Είναι τολμηρός, ψύχραιμος και πάντα δυνατός στις δυσκολίες. Είναι πολύ σκληρός διότι έχει περάσει μια δύσκολη παιδική ηλικία.Θέλει και προσπαθεί να κερδίσει τον αγώνα της άτυχης ζωής του.\nΟ Καπετάν Μιχάλης αγαπάει πολύ την Κρήτη και το μόνο που ποθεί είναι η απελευθέρωσή της. Για αυτό λοιπόν όταν τον ρωτούσαν για την διάθεσή του, έλεγε ότι θα χαμογελάσει μόνο όταν θα ελευθερωθεί η Κρήτη.\nΑυτό το βιβλίο μας προκαλεί λύπη, πόνο και υπερηφάνεια που είμαστε Κρητικοί. Αυτό το βιβλίο ήταν μια ξεχωριστή εμπειρία για όλους μας, καθώς όμως και μια πρόκληση, που δεν θα την ξεχάσουμε ποτέ.\nΕλευθερία Παπαδόσηφου, Ελένη Μασαλή, Νικόλας Πολυχρονάκης, Βαγγελίτσα Σοφιανού, Δημήτρης Ρουτζάκης, Ανθή Παπαφανουράκη, Μάρκος Περακάκης, Βαγγέλης Παυλιδάκης, Μαρία Λετζάκη\nTags: Καζαντζάκης, Λογοτεχνία\nΝίκος Φωτόπουλος Το βιβλίο Βίος και πολιτεία του Αλέξη Ζορμπά περιέχει σημαντικές φράσεις που θα πρέπει να ξέρουν. Αυτό το βιβλίο μου άρεσε πολύ και πιστεύω ότι θα μείνει γραμμένο για πολλές γενιές….\nΝίκος Τρουλλινός Αυτό το βιβλίο μου άρεσε καθώς αναφέρει όλα τα πράγματα αναλυτικά. Σε πολλά σημεία όμως με συγκίνησε αρκετά…..\nΦένια Χαμογιωργάκη Το βιβλίο είναι πραγματικά αξιόλογο. Με συγκίνησε πολύ ειδικά στο τέλος. Εκτός από χαρούμενο και λίγο αστείο αυτό το βιβλίο ήταν και λυπητερό. Παρόλα αυτά μου άρεσε πολύ.\nΕλένη Τρουλλήνου Το βιβλίο με συγκίνησε πολύ όπως και πολλές φράσεις. Υπήρχαν όμως και κάποια σημεία που δεν κατάλαβα και πολύ αλλά μπόρεσα και κατάλαβα το γενικό συμπέρασμα. Στο τέλος ομολογώ ότι συγκινήθηκα πολύ που πέθανε ο Ζορμπάς.\nΣοφία Φιντριλή Το βιβλίο Βίος και πολιτεία του Αλέξη Ζορμπά είναι ενδιαφέρον γιατί μιλάει για την ζωή. Επίσης είναι συγκινητικό με κάποιες φράσεις που περιείχε.\nΘέοφίλη Ταμπακουλιά Το βιβλίο αυτό μου άρεσε πολύ. Ο Καζαντζάκης, με τα λόγια του περιγράφει τη ζωή του Αλέξη Ζορμπά , ο οποίος χρησιμοποιεί αξιόλογες φράσεις .\nΓιώργος Τσουδερός Το βιβλίο μου άρεσε πολύ γιατί περιγράφει εσωτερικά το Ζορμπά και μας δίνει ως παράδειγμα την ήρεμη ζωή και συμπεριφορά του.\nΝίκος Ραπτάκης Το βιβλίο μου άρεσε γιατί δείχνει τα συναισθήματα και τις σκέψεις της συγκεκριμένης στιγμής . Ακόμη εξηγεί με εύκολο τρόπο τη προσωπικότητα του Αλέξη Ζορμπά.\nΓενικά πιστεύουμε ότι αυτό το βιβλίο είναι αξιόλογο .\nΑκόμη , το προτείνουμε σε όλους επειδή έχει κοινωνικά μηνύματα ! Είμαστε σίγουροι ότι άμα το διασκεδάσετε θα εκπλαγείτε από τη συμπεριφορά του Ζορμπά . Στο τέλος πιστεύουμε ότι θα συγκηνηθείτε γιατί ο Ζορμπάς πεθαίνει .


Αρχική - Ωδείο Νότα Νότα\nΗ κλασική μουσική είναι η όμορφη πλευρά του ανθρώπου. Περιγράφει με τον δικό της μοναδικό τρόπο όλα εκείνα τα θετικά μας γνωρίσματα και μας τραβάει λίγο πιο κοντά στο φως αφήνοντας πίσω το σκοτάδι. Εκμάθηση Κλασικών Οργάνων Η κλασική μουσική είναι η όμορφη πλευρά του ανθρώπου. Περιγράφει με τον δικό της μοναδικό τρόπο όλα εκείνα τα θετικά μας γνωρίσματα και μας τραβάει λίγο πιο κοντά στο φως αφήνοντας πίσω το σκοτάδι. Εκμάθηση Σύγχρονων Οργάνων Η σύγχρονη μουσική είναι γύρω μας, την ακούμε παντού. Γεμάτη απο ήχους κιθάρας και τυμπάνων μας δίνει ρυθμό και ενέργεια κάθε μέρα. Από το σαξόφωνο μέχρι και την ηλεκτρική κιθάρα οι επιρροές δεν έχουν όρια και το αποτέλεσμα μαγικό! Εκμάθηση Παραδοσιακών Οργάνων Η παραδοσιακή μουσική περιλαμβάνει τα λαϊκά τραγούδια και τη μουσική επένδυση των παραδοσιακών χορών. Είναι η μουσική του κόσμου και της λαϊκής κουλτούρας. Προέκυψε από μακροχρόνιες συνήθειες και επαναληπτικές συμπεριφορές. Σε όλα αυτά διαφέρει από την εμπορική και την κλασική μουσική. Εργαστήρι Μουσικής Τεχνολογίας Το εργαστήρι μουσικής τεχνολογίας απευθύνεται σε όλους τους σπουδαστές μουσικής και μη, καθώς αποτελεί ένα αντικείμενο απασχόλησης που περισσότερο έχει να κάνει με την χρήση των multimedia, που ως γνωστόν έχουν μπει για τα καλά στην καθημερινότητα μας. Μουσική προπαιδεία Με τον όρο μουσική προπαιδεία εννοούμε τη διδασκαλία της μουσικής σε παιδιά από 2-8 ετών.\nΩδείο “Νότα Νότα”\nΗ Δυτική Θεσσαλονίκη υποδέχεται έναν νέο, σύγχρονο και ειδικά διαμορφωμένο χώρο έτοιμο να φιλοξενήσει τις μουσικές ανησυχίες των μικρών και μεγάλων της φίλων.\nΕδώ η διδασκαλία μουσικής μετατρέπεται σε ένα μαγικό ταξίδι γεμάτο εμπειρίες και συναισθήματα μέσα από ένα σύγχρονο τρόπο διδασκαλίας με επίκεντρο τον μαθητή και στόχο τη γνώση.\nΤο Ωδείο Νότα Νότα στεγάζεται στον 1ο όροφο επι της οδού Αγίου Παντελεήμωνος στην Πολίχνη της Θεσσαλονίκης. Ιδρύθηκε το 2019 ώστε να δημιουργήσει μια σύγχρονη κοιτίδα πολιτισμού με σκοπό την ανάδειξη της μουσικής κληρονομιάς μέσα από την διδασκαλία αλλά και την βιωματική αναζήτηση.\nΌραμα μας είναι όλοι οι κάτοικοι της Θεσσαλονίκης να αποκτήσουν έναν χώρο έκφρασης και συναισθηματικής αναγέννησης. Η μουσική ως μέσω έκφρασης συναισθημάτων συμβάλλει καταλυτικά στην ψυχική ανάταση και την ψυχολογική αποφόρτιση που τόσο ανάγκη έχουμε όλοι στις μέρες μας.\nΤο Ωδείο μας απευθύνεται σε όλους τους συμπολίτες μας ανεξαρτήτως ηλικίας. Η μουσική είναι μέσα μας, δημιουργείται από τον πρώτο χτύπο της καρδιάς και μας συνοδεύει σε όλες τις πτυχές της ζωής!\nΗ ενασχόληση με την μουσική δεν αποτελεί μόνο σπουδή συνδεδεμένη με την νοητική εξέλιξη , αλλά ορίζεται ως η βαθιά αναζήτηση του ψυχικού μας κόσμου και ως μέσω έκφρασης κάθε λογής συναισθημάτων.\nΗ μουσική, λοιπόν, δεν έχει ηλικία γι’ αυτό καλούμε όλους τους πολίτες της Θεσσαλονίκης να επιλέξουν το Ωδείο Νότα Νότα για να ξεκινήσουν την εξερεύνησή του μαγικού κόσμου της μουσικής.\nΚορυφαίοι καθηγητές με πολυετή εμπειρία στον χώρο της διδασκαλίας στελεχώνουν όλα τα τμήματα του Ωδείου μας, Κλασικής, Σύγχρονης, Λαϊκής, Παραδοσιακής, Βυζαντινής μουσικής καθώς και τμήματα μουσικοκινητικής, μουσικής προπαιδείας και προετοιμασίας για εισαγωγικές εξετάσεις σε σχολές ΑΕΙ.\nΒαμβακίδης Τάκης (Υποκριτική)\nΜπαχαρίδου Άννα Μαρία\nΗ μουσική όμως δεν είναι μόνο διδασκαλία και θεωρία, η μουσική είναι κυρίως εκτέλεση και πειραματισμός. Γι αυτό στο Ωδείο Νότα Νότα έχουμε δημιουργήσει ειδικά εργαστήρια μέσα από τα οποία ο μαθητής , από την αρχή των σπουδών του ακόμα, αποκτά την δυνατότητα να ξεδιπλώσει το ταλέντο του περνώντας από την θεωρία στην πράξη, με την καθοδήγηση πάντα έμπειρων καθηγητών που επιμελούνται το αισθητικό αποτέλεσμα του μουσικού συνόλου.\nΤέλος, το ωδείο μας ανταποκρινόμενο στις απαιτήσεις του 21ου αιώνα δίνει την δυνατότητα σε όλους τους σπουδαστές να γνωρίσουν τον μαγικό κόσμο της μουσικής τεχνολογίας σε μια ειδικά διαμορφωμένη αίθουσα. Εκεί αποκτούν τα απαραίτητα εφόδια, έτσι ώστε ο κόσμος της τεχνολογίας να γίνει ένας καλός σύμμαχος σε όλη την διάρκεια των σπουδών τους. Από την ψηφιακή δημιουργία παρτιτούρας, τις χρήσεις προγραμμάτων daw, μέχρι την ηχογράφηση και την επεξεργασία του ήχου!\nΕλπίζουμε πως το όραμα μας για την καλλιτεχνική εκπαίδευση μέσα από την μουσική θα ταυτιστεί με το όραμα όλων των φίλων της μουσικής.\nΣας περιμένουμε, λοιπόν, να ξεκινήσουμε παρέα το ταξίδι στον κόσμο της μουσικής από το Ωδείο Νότα Νότα στην Πολίχνη της Θεσσαλονίκης.\nΣυγχαίρουμε τον σπουδαστή μας Φρούτη Ιωάννη για την εισαγωγή του στο τμήμα Μουσικής Επιστήμης & Τέχνης Θεσσαλονίκης\nΦρούτης Ιωάννης 20 στις Πανελλαδικές Εξετάσεις\nΘέμα: Εξεταστικά κέντρα Μουσικών Μαθημάτων «Μουσική Εκτέλεση και Ερμηνεία» και «Μουσική Αντίληψη και Γνώση» έτους 2021


Βενιζέλος: «Το τελευταίο εξάμηνο του ΣΥΡΙΖΑ θα είναι εξίσου βλαπτικό με το πρώτο» | Lykavitos.gr\nΑρχική Πολιτική Βενιζέλος: «Το τελευταίο εξάμηνο του ΣΥΡΙΖΑ θα είναι εξίσου βλαπτικό με το...\nΒενιζέλος: «Το τελευταίο εξάμηνο του ΣΥΡΙΖΑ θα είναι εξίσου βλαπτικό με το πρώτο»\nΩς αποτύπωση του εθνικού εκλογικού χάρτη χαρακτήρισε το αποτέλεσμα των Ευρωεκλογών της Κυριακής ο Ευάγγελος Βενιζέλος.\nΟ βουλευτής της ΔΗΣΥ και πρώην πρόεδρος του ΠΑΣΟΚ τόνισε πως σε αυτό θα εκδηλωθεί η πολιτική δυναμική των βουλευτικών Εκλογών που θα διεξαχθούν το αργότερο σε τέσσερις μήνες.\nΜιλώντας το βράδυ της Δευτέρας σε προεκλογική συγκέντρωση του Κινήματος Αλλαγής στο Περιστέρι, ο Ευάγγελος Βενιζέλος ανέφερε πως «την Κυριακή κρίνεται αν η Ελλάδα θα μετάσχει ουσιαστικά στους νέους πανευρωπαϊκούς συσχετισμούς ή αν θα μείνει και πολιτικά στο περιθώριο των ευρωπαϊκών διεργασιών που ξεκινούν και μας αφορούν άμεσα».\nΟ πρώην πρόεδρος του ΠΑΣΟΚ ανέφερε ακόμη πως «ερχεται αμέσως μετά η μεγάλη μάχη των Εθνικών Εκλογών.\nΤο Κίνημα Αλλαγής εκπέμπει μήνυμα καθαρό και δυνατό. Μήνυμα αλλαγής. Μήνυμα πολιτικής σταθερότητας. Μήνυμα εθνικής ανασυγκρότησης», ενώ επανέλαβε πως «η ήττα του ΣΥΡΙΖΑ δεν αρκεί να είναι συντριπτική. Πρέπει να είναι στρατηγική».\nΟ βουλευτής της ΔΗΣΥ τόνισε πως «ένας ΣΥΡΙΖΑ χωρίς μηχανισμούς εξουσίας θα πλησιάσει μετεκλογικά στα πραγματικά του μεγέθη. Η άλλη όψη της στρατηγικής ήττας του ΣΥΡΙΖΑ είναι η στρατηγική νίκη του Κινήματος Αλλαγής. Η ανάδειξη του σε καθοριστικό παράγοντα των εξελίξεων, της πορείας της χώρας».\nΑσκώντας σκληρή κριτική στον ΣΥΡΙΖΑ, ο Ευάγγελος Βενιζέλος, υπογράμμισε ότι «οι τελευταίοι μήνες της κυβέρνησης αυτής θα είναι εξίσου βλαπτικοί για την οικονομία με το τραγικό πρώτο εξάμηνο του 2015. Στο βωμό της προεκλογικής αγωνίας του ΣΥΡΙΖΑ θυσιάζονται τα πάντα. Η χώρα κινδυνεύει να μείνει δημοσιονομικά και χρηματοοικονομικά ξεκρέμαστη».\nΣύμφωνα με τον Ευάγγελο Βενιζέλο «η τρίτη εντολή στο Κίνημα Αλλαγής σημαίνει δυο πράγματα. Σημαίνει, πρώτον, ήττα της Χρυσής Αυγής. Αυτή είναι υπόθεση τιμής για όλους τους δημοκράτες πολίτες. Σημαίνει, δεύτερον, ότι το μέλλον του τόπου δεν μπορεί να το διασφαλίσει μια αυτοδύναμη μονοκομματική κυβέρνηση αιχμάλωτη των αντιφάσεων του ίδιου της του εαυτού».\nΓια τις Εκλογές στη Τοπική Αυτοδιοίκηση ο Ευάγγελος Βενιζέλος τόνισε ότι το Κίνημα Αλλαγής έχει τις πιο ολοκληρωμένες δημοτικές και περιφερειακές προτάσεις, με απόλυτο σεβασμό στην αυτονομία των τοπικών κοινωνιών.\nΌπως είπε ο Ευάγγελος Βενιζέλος «οι Ελληνίδες και οι Έλληνες θα εκφρασθούν την Κυριακή μετά από τεσσεράμισι χρόνια εθνικής υποχώρησης σε όλα τα μέτωπα. Αγωνιζόμαστε να επιστρέψει η χώρα το 2022 εκεί που βρισκόταν το 2014».\n«Θα μπορούσε η χώρα να είχε αποφύγει τη δευτερογενή κρίση που προκάλεσε η κυβέρνηση ΣΥΡΙΖΑ-ΑΝΕΛ. Αντί όμως το 2015 να βγει η χώρα από την κρίση μπήκε βαθειά μέσα στο τρίτο μνημόνιο που συνεχίζεται ουσιαστικά όχι μόνο μέχρι το 2022, αλλά μέχρι την πλήρη εξόφληση των δανείων. Αυτό ήταν το βαρύ τίμημα της εθνικής ανευθυνότητας. Από τα εύκολα λόγια για «σκίσιμο των μνημονίων» και «μονομερή διαγραφή του χρέους», φτάσαμε στις πιο βάρβαρες πολιτικές λιτότητας», συμπλήρωσε ο πρώην υπουργός.\nΑκόμα, ο Ευάγγελος Βενιζέλος σχολίασε ότι ο ΣΥΡΙΖΑ είναι μια κυβέρνηση που μιλάει υπέρ των πολλών και εναντίον των ελίτ, αλλά στην πράξη είναι υπέρ των πολύ λίγων.\n«Κάνει το ντελίβερι των νομοθετικών ρυθμίσεων που εξυπηρετούν τα πιο ισχυρά οικονομικά συμφέροντα της χώρας. Με τα οποία όχι μόνο συναλλάσσεται, αλλά μοιράζεται τις ίδιες ανέσεις.\nΜία κυβέρνηση που κτύπησε επίμονα και στοχευμένα τη μεσαία τάξη. Χωρίς μεσαία τάξη δεν υπάρχει όμως ούτε ανάπτυξη, ούτε πρόοδος, ούτε ισχυρή κοινωνία ενεργών πολιτών που συμμετέχει πολιτικά, ούτε ανθεκτική δημοκρατία», υπογράμμισε ο Ευάγγελος Βενιζέλος.\nΠροηγούμενο άρθροΑγρίνιο: Ο Τσίπρας μίλησε σε άδεια πλατεία (Photos)\nΕπόμενο άρθροΓεννηματά: «Από το Bella Ciao ο Τσίπρας πήγε στη Dolce Vita»(Video)


«Απάτριδες» γεννημένοι στην Ελλάδα: Έλληνες που απέμειναν στην Τασκένδη | Pontos News\nΑυστραλία: Τίμησαν τη μνήμη των θυμάτων των γενοκτονιών (φωτο)\n14 Δεκέμβριος 2017, 15:54 - Τελευταία Ενημέρωση: 14 Δεκέμβριος 2017, 15:37\n«Απάτριδες» Έλληνες της Τασκένδης (φωτ.: facebook.com / sofia.prokopidou)\nΣτη ρωσική γλώσσα υπάρχει μια ελληνική λέξη, το apatrid (апатри́д) από την αρχαιοελληνική «άπατρις», που σημαίνει άνθρωπος χωρίς ιθαγένεια. Κατά ένα ειρωνικό γύρισμα της τύχης του ελληνισμού στην κεντρική Ασία, στην Τασκένδη του Ουζμπεκιστάν μένουν ακόμα Έλληνες, πολιτικοί πρόσφυγες του 1949, που δεν έχουν ιθαγένεια.\nΠρόκειται για ελληνόπουλα που πέρασαν πεζή και ξυπόλυτα από τα βουνά της Μακεδονίας και της Ηπείρου στις τότε «λαϊκές δημοκρατίες» για να αποφύγουν τις δραματικές συνέπειες του Εμφυλίου, τα οποία δεν επαναπατρίστηκαν ποτέ.\n«Κυκλοφορώ με ένα επίσημο ειδικό έγγραφο που γράφει “άνθρωπος χωρίς ιθαγένεια”», λέει στο ΑΠΕ-ΜΠΕ ο 77χρονος Αντώνης Μαρούδης που ζει στην Τασκένδη. Γεννήθηκε το 1940 στο χωριό Φούστανη της Πέλλας και το 1947, ως «παιδί ανταρτών», μαζί με χιλιάδες άλλα παιδιά έφυγε για την τότε Τσεχοσλοβακία. Το 1954 όντας έφηβος πήγε στην Τασκένδη, καθώς η τότε Σοβιετική Ένωση χρειαζόταν πολλά εργατικά χέρια για τη συγκομιδή του βαμβακιού.\nΈλληνες πολιτικοί πρόσφυγες στην Τασκένδη το 1950 (φωτ.: tovima.gr)\nΣύμφωνα με την πρόεδρο της Ελληνικής Νεολαίας του Ουζμπεκιστάν Κατερίνα Νικολάου, η οποία μίλησε στην εκπομπή «Με σπαστά ελληνικά» του ρ/σ «Πρακτορείο», βάσει ανεπίσημων στοιχείων στο Ουζμπεκιστάν κατοικούν περίπου 600 Έλληνες, μεταξύ των οποίων παλιοί πολιτικοί πρόσφυγες ή τα παιδιά τους.\nΟι περισσότεροι είναι από μικτές οικογένειες τρίτης και τέταρτης γενιάς. Η τελευταία «έξοδος» των Ελλήνων πραγματοποιήθηκε κατά την περίοδο 2000-2004.\n«Οι παππούδες μου δεν τόλμησαν να πάνε πίσω, επειδή είχαν ζήσει όλη τους τη ζωή στο σοβιετικό Ουζμπεκιστάν», σημειώνει η Κατερίνα Νικολάου, η οποία, όμως, αποφάσισε να κάνει ό,τι δεν έκαναν οι παππούδες και ο πατέρας της. Η γιαγιά της Έλλη και ο παππούς της Λεωνίδας γεννήθηκαν σ’ ένα χωριό κοντά στη Νάουσα, από το οποίο οι αντάρτες τους μάζεψαν όλους ανεξαιρέτως, ηλικίας 14 ετών και άνω.\n(Φωτ.: facebook.com / sofia.prokopidou)\nΟ 75χρονος Αχιλλέας Στεριάδης αντίκρισε τον ουρανό του Βροντερού Πρέσπας τελευταία φορά το 1948. «Από την Ελλάδα μού έμενε μόνο η γλώσσα μου», λέει σήμερα. Συνεχίζει να μένει στο ίδιο σπίτι, αλλά στα διαμερίσματα όπου χρόνια ακούγονταν ελληνικά τώρα μένουν Ουζμπέκοι και Ρώσοι.\n«Δεν μπορώ να σας εξηγήσω γιατί δεν επαναπατρίστηκα, μπορεί να φοβόμουν το νέο ξεκίνημα στην Ελλάδα», λέει από τη μεριά του και ο 89χρονος Βασίλης Χατζηδάκης, και συμπληρώνει: «Όταν πεθάνω, θα ήθελα να με θάψουν στο χωριό μου.\n»Αλλά πάλι, σκέφτομαι, ποιος θα έρθει να επισκεφτεί τον τάφο μου εκεί, να βάλει κανένα λουλούδι, να τον ξεχορταριάσει; Γι’ αυτό καλύτερα να μείνω εδώ και μετά θάνατον».\nΟι πολιτικοί πρόσφυγες από την Ελλάδα, σύμφωνα με τα στοιχεία που δημοσιοποιήθηκαν τον Οκτώβριο του 1950, ήταν 23.405 άνδρες, 14.956 γυναίκες και 17.520 παιδιά κάτω των 17 ετών. Αρκετοί εγκαταστάθηκαν στην Τασκένδη, αλλά και στο Τσιρτσίκ και στο Γιανγκιούλ. Ο επαναπατρισμός τους ξεκίνησε μετά το 1974 και κράτησε έως το 2004.\nΜε πληροφορίες από ΑΠΕ-ΜΠΕ / Σοφία Προκοπίδου.\nΈλληνες πρώην ΕΣΣΔ, Τασκένδη, Προσφυγες, Εμφυλιος\nΑφιερωμένο στους πρόσφυγες του 1922 το ημερολόγιο της ΑΕΚ για το 2020\nΤι γράφει το ιδιόχειρο σημείωμα του Δημήτρη Μελισσανίδη.\n28 Νοέμβριος 2019, 21:45\nΌλα όσα έγιναν στο 9ο Συμπόσιο του Κέντρου Σπουδής και Ανάδειξης Μικρασιατικού Πολιτισμού\nΠραγματοποιήθηκε από τις 22 έως τις 24 Νοεμβρίου.\n28 Νοέμβριος 2019, 12:04\nΠεριφερειακό Συμβούλιο Βορείου Αιγαίου: «Όχι» σε μεγάλες κλειστές δομές για μετανάστες\nΣτήριξη στις αποφάσεις των δημοτικών συμβουλίων του βορείου Αιγαίου.\n27 Νοέμβριος 2019, 22:43\n«Όμηρος» του υπουργείου Παιδείας το ελληνικό Λύκειο Νυρεμβέργης\nΑναπάντητα μένουν τα αιτήματα των γονέων και του διευθυντή να σταλούν...\n3 Δεκέμβριος 2019, 13:19


Το εξωκλήσι βρίσκεται στην περιοχή Λαξιά, ανάμεσα στο δρόμο Παραλιμνίου – Πρωταρά, και κτίστηκε το 1930 από το Δημήτρη Καλόγηρο. Πρόκειται για ένα λιτό εξωκλήσι , σοβατισμένο εξωτερικά και καλυμμένο με κεραμίδια. Εσωτερικά το εκκλησάκι αποτελείται από ένα εξίσου απλό εικονοστάσι με τις εικόνες της Παναγίας, του Χριστού, του Ιωάννη του Προδρόμου...\nΚατά τα μεσαιωνικά χρόνια, το πρόβλημα αυτό...\nΣε κοντινή απόσταση από τις δυο άλλες εκκλησίες αφιερωμένες στην Αγία Βαρβάρα βρίσκεται ένα μικρό ομώνυμο εκκλησάκι, του οποίου η ύπαρξη παραμένει άγνωστη στους περισσοτέρους σήμερα. Η συγκεκριμένη εκκλησία κτίστηκε αρχές του 20ου αιώνα από τον ιδιώτη Γεώργιο Κοντό. Ο συγκεκριμένος πιστός αποφάσισε να κτίσει στο περιβόλι του μια μικρή εκκλησία...\nΟ Ρόμβος με τα ονόματα των πεσόντων και αγνοουμένων Παραλιμνιτών φιλοτεχνήθηκε από το ζωγράφο Σέργη Σεργίου και τα εγκαίνια του έγιναν το Μάρτιο του 2012, ημέρα...\nFamagusta Region | Paralimni\nΠαραλία Περνέρα – Πολυξένια: 150 μέτρα νότια της παραλίας της Περνέρας εκτείνεται σε μήκος 60 μέτρων και πλάτος 20. Ο παραλιακός πεζόδρομος ξεκινά από αυτή την παραλία και οδηγεί σε ολόκληρο το παραλιακό μέτωπο του Πρωταρά μέχρι και την παραλία του Fig Tree. Υπάρχουν κρεβατάκια και ομπρέλες.\nΠαραλία Περνέρας: Με μήκος 160 μέτρια και πλάτος 40 αποτελεί την πρώτη εκ των τριών παραλιών της περιοχής Περνέρας. Υπάρχει ο θεσμός της γαλάζιας σημαίας και η άμμος είναι χρυσή ενώ τα νερά γαλάζια και πεντακάθαρα. Προσφέρονται κρεβατάκια, ομπρέλες, τουαλέτες, ναυαγοσώστης, θαλάσσια σπορ και πρόσβαση σε άτομα με αναπηρίες.\nΤο ναυάγιο Liberty βρίσκεται στη θαλάσσια περιοχή του...\nMimoza Beach in Paralimni\nΠρόκειται για μία τεχνητή παραλία στην έξοδο του δρόμου που οδηγεί στο Κάβο Γκρέκο με μήκος 30 και πλάτος 25 μέτρα. Η άμμος είναι χρυσή και τα νερά της γαλανά. Δεν προσφέρονται οποιεσδήποτε υπηρεσίες.\nΠαραλία Αρμυροπήγαδο (ή Παραλία Προσκόπων): Η παραλία αυτή βρίσκεται στην περιοχή Κάππαρη και έχει μήκος 100 μέτρα και πλάτος 30. Βόρειά της θα βρει κανείς την παραλία Κάππαρη ενώ νοτίως βρίσκεται η μικρή παραλία Γλυκύ Νερό Α. Ονομάζεται και παραλία των προσκόπων γιατί κοντά υπάρχει προσκοπικός κατασκηνωτικός χώρος. Προσφέρονται υπηρεσίες...\nΟ Ιερός Ναός Αγίου Δημητρίου αποτελεί ένα από τους τρεις κύριους ναούς της κοινότητας Παραλιμνίου. Τα θεμέλια του ναού μπήκαν το 1993 για να ολοκληρωθεί η οικοδόμηση του το 1996. Ανήκει στο ρυθμό της τρίκλιτης βασιλικής με τρούλο και είναι «τρισυπόστατη» δηλαδή είναι αφιερωμένη σε τρεις Αγίους : τον Άγιο Δημήτριο, τον Άγιο Δημητριανό και τον...\nΕξαιρετική παραλία βρισκόμενη μέσα στο δάσος του Κάβο Γκρέκο. Εκτείνεται σε μήκος 120 μέτρων και πλάτος 40 και υπάρχει ο θεσμός της γαλάζιας σημαίας. Το τοπίο θέλγει τα μάτια των επισκεπτών μιας και τα νερά είναι πεντακάθαρα και η άμμος εξαιρετική. Προσφέρονται κρεβατάκια, ομπρέλες, τουαλέτες, θαλάσσια σπορ και πρόσβαση σε ανάπηρους. Υπάρχει...\nΠαραλία Βρυσούδια: Μια ανερχόμενη παραλία του Δήμου Παραλιμνίου η οποία από φέτος αλλάζει εντελώς τοποθετώντας το όνομά της στις κορυφαίες της Κύπρου. Ο θεσμός της γαλάζιας σημαίας αναμένεται να υιοθετηθεί σύντομα. Έχει μήκος 120 μέτρα και πλάτος 25. Η άμμος είναι χρυσή και τα νερά πεντακάθαρα και γαλανά. Συστήνεται για κάθε επισκέπτη....


Τα ομορφότερα δώρα! – Garden of Stories\nΤα ομορφότερα δώρα!\nΦεβρουαρίου 27, 2014 Ιανουαρίου 3, 2015 Κατερίνα\nΜε αφορμή τα γενέθλιά μου πολλοί από τους φίλους μου μου έκαναν δώρο βιβλία που ήθελα πολύ να διαβάσω. Δε θα μπορούσα φυσικά μετά από αυτό να μην τα μοιραστώ μαζί σας, μιας και είμαι εξαιρετικά χαρούμενη που με σκέφτηκαν και μου έκαναν ένα τέτοιο δώρο.\nΣτην εικόνα αριστερά είναι το βιβλίο «Η επιλογή» και οι δύο πρώτοι τόμοι από το «Ο κήπος των πειραμάτων». Και τα τρία είναι βιβλία που ήθελα να διαβάσω εδώ και αρκετό καιρό και αφού είχα πρήξει το αγόρι μου τελικά για να σταματήσω τη γκρίνια αποφάσισε να μου τα αγοράσει… Πλάκα κάνω! Τον ευχαριστώ πραγματικά πάρα πολύ που με σκέφτηκε.\nΣτα δεξιά είναι η τριλογία της Nicci French. Αποτελείται από τα βιβλία «Blue Monday», «Tuesday’s gone» και «Waiting for Wednesday». Ένας πολύ καλός μου φίλος διάβασε το 1ο μέρος πριν καιρό, περίπου δύο χρόνια, και από τότε με έχει πρήξει να το διαβάσω. Επειδή κατάλαβε ότι δε θα έπαιρνα ποτέ την απόφαση να τ’ αγοράσω, αποφάσισε μαζί με άλλους δύο φίλους μου να μου πάρουν και τα τρία βιβλία.\nΤα τρία τελευταία βιβλία που πήρα είναι το τρίτο μέρος του «1Q84». Ευχαριστώ πολύ την κολλητή μου γι΄αυτό! Αχ, πάντα με σκέφτεται αυτό το κορίτσι! Το «Το όνομά μου είναι μνήμη» που μου το έκανε δώρο ακόμα ένας φίλος μου και ακόμα απορώ πώς το διάλεξε χωρίς να ξέρει πως το ήθελα… Όπως είπε κι εκείνος «Το διάβασα, μου άρεσε, το πήρα. Αυτό ήταν όλο». Και τέλος «Ο υπέροχος Γκάτσμπυ». Και αυτό δώρο από έναν πολύ αγαπημένο μου φίλο που φυσικά δε θα μπορούσε πιστεύω να μου το κάνει άλλος δώρο το συγκεκριμένο βιβλίο εκτός από αυτόν. Όπως μου έχει πει κι εκείνος, «Αχ, ρε Κατερίνα, μακάρι να ζούσα εκείνη την εποχή!»\nΦυσικά εκτός από βιβλία πήρα και άλλα υπέροχα δώρα από όλους μου τους φίλους, απλά επειδή το blog έχει ως κύριο θέμα τα βιβλία γι’ αυτό και τ’ αναφέρω πιο αναλυτικά!\nΝομίζω πως μετά απ’ όλα αυτά τα βιβλία θα κάνω πολύ καιρό να πάω ξανά σε βιβλιοπωλείο!\nΠροηγούμενες δημοσιεύσειςΜία τέλεια μέρα!\nΕπόμενες δημοσιεύσειςLooking for Alaska – John Green


Μου ήρθε λογαριασμός της ΔΕΗ ένω το έχω κόψει το ρεύμα - Μπλα Μπλα - Insomnia.gr\nΑρχική Forums Ψυχαγωγία Μπλα Μπλα Μου ήρθε λογαριασμός της ΔΕΗ ένω το έχω κόψει το ρεύμα\nΜου ήρθε λογαριασμός της ΔΕΗ ένω το έχω κόψει το ρεύμα\nΑπό τον user33655, 22 Ιουλίου 2019 στο Μπλα Μπλα\nΈχω ένα διαμέρισμα στον Πύργο. Έκοψα το ρέυμα σε αυτό τον Ιανουάριο του 2018. Μου ήρθε λογαριασμός τον Μάιο του 2019 όπου είχε να πληρώσω τα Δημοτικά Τέλη (18,99*9=170,91) και μου έκανε και συμψηφισμό με την εγγύηση 60ευρώ. Μου ήρθε και ξανά λογαριασμός τώρα με υπόλοιπο 129,9 και μαζί μια άλλη επιστολή που με υποχρέωνε να πληρώσω το ποσό αυτό και ότι αν δεν το πληρώσω θα πάει στο νομικό τμήμα!! Ξέρει κανένας γιατί μου ζητάνε τα δημοτικά τέλη?\nΤο ότι έκοψες το ρεύμα δεν σημαίνει οτι απαλλάσσεται και από τα δημοτικά τέλη. Θα έπρεπε όταν έκανες την διακοπή να ενημερώσεις και τον δήμο ότι το διαμέρισμα είναι κενό και δεν ηλεκτροδοτείται. Πρέπει να επικοινωνήσεις με τον δημο σχετικά. Κάθε δήμος έχει διαφορετική πολιτική όσο αφορά τα δημοτικά τέλη.\nΣτις 22/7/2019 στις 12:21 ΜΜ, user33655 είπε\nO δήμος σου χρεώνει ακόμα τα δημοτικά τέλη όπως σου είπαν, όχι η ΔΕΗ.\nΠρώτη φορά το ακούω αυτό . Έχω ένα σπίτι στο χωριό με κομμένο το ρεύμα 20 χρόνια.θα μου έρθει να πληρώσω δημοτικά τέλη κανένα εκατομμύριο;\nΤο οτι έστειλε λογαριασμό η ΔΕΗ δεν έχει να κάνει με τα δημοτικά τέλη, αυτά υπολογίζονται έτσι κι αλλιώς, η ΔΕΗ έστειλε τον τελικό λογαριασμό αφού όταν διακόψεις πρέπει να περάσει άνθρωπος να μετρήσει τι καταναλώθηκε και να πληρωθεί αυτό, εκεί σου βάζουν και τα τρέχοντα δημοτικά τέλη, προφανώς αυτοί είτε δεν πέρασαν να μετρήσουν είτε το έκαναν των αγίων ανήμερα και σου στέλνουν τον λογαριασμό τώρα.\nΤώρα για τον δήμο, δυστυχώς η διακοπή του ρεύματος δεν συνεπάγει απαλλαγή από τα τέλη, πρέπει να ενημερώσεις τον δήμο σου και να τα πληρώσεις ξεχωριστά στον δήμο, ελάχιστοι το κάνουν φυσικά αλλά αυτό είναι άλλο θέμα, αν σε εντοπίσουν θα σου χρεώσουν όλα τα τέλη μέχρι 5 χρόνια πίσω.\nΝαι αν σε εντοπίσουν σε έλεγχο, χρέωση και με τόκο.\nΕπεξ/σία 23 Ιουλίου 2019 από Βασίλης_29\n43 λεπτά πριν, μπιπ μπιπ είπε\nΑν είναι τόσο μεγάλο όσο τα ανάκτορα του Μπάκιγχαμ, μπορεί και να έχεις χρεωθεί τόσα.\nΠόσα ίδια θέματα άνοιξες?


Πώς να ανεβάσουμε τη ψυχολογία μας και (ναι!) να απολαύσουμε τον κατ´οίκον περιορισμό | Hello Magazine\nΗ Λυδία Ιωαννίδου, Ψυχολόγος MSc Ψυχοθεραπεύτρια μας προτείνει τρόπους για να απολαύσουμε την παραμονή μας στο σπίτι. Γράφει η Λυδία Ιωαννίδου: Εν μέσω της πανδημίας του κορονοιού, πολλοί από εμάς μπορεί να βιώνουμε ένα αίσθημα αρνητικότητας. Αισθανόμαστε ανασφάλεια, φόβο και άγχος σαν απάντηση στην αβεβαιότητα της κατάστασης. Ως ψυχολόγος, πιστέυω πως καλό είναι να […]\n21 ΜΑΡΤΙΟΥ 20 - 17:30\nΗ Λυδία Ιωαννίδου, Ψυχολόγος MSc Ψυχοθεραπεύτρια μας προτείνει τρόπους για να απολαύσουμε την παραμονή μας στο σπίτι.\nΕν μέσω της πανδημίας του κορονοιού, πολλοί από εμάς μπορεί να βιώνουμε ένα αίσθημα αρνητικότητας. Αισθανόμαστε ανασφάλεια, φόβο και άγχος σαν απάντηση στην αβεβαιότητα της κατάστασης.\nΗ Λυδία Ιωαννίδου\nΩς ψυχολόγος, πιστέυω πως καλό είναι να ακολουθήσουμε όσο πιο εμπεριστατωμένες συμβουλές για την ενίσχυση της ψυχικής αντοχής έτσι ώστε να μας βοηθήσει να αντιμετωπίσουμε αυτή την κρίση.\nΣύμφωνα με τις μελέτες ο ψυχολογικός αντίκτυπος της καραντίνας μπορεί να είναι μεγάλος, οδηγώντας σε μια σειρά προβλημάτων ψυχικής υγείας από το άγχος και την οργή έως τις διαταραχές του ύπνου, την κατάθλιψη και τη μετατραυματική διαταραχή του στρες (PTSD).\nΔιαπιστώνεται επίσης, ότι οι ανησυχίες για την ψυχική υγεία θα μπορούσαν να προκληθούν από τους παράγοντες άγχους που συνδέονται με την καραντίνα, όπως οι φόβοι της λοίμωξης, η απογοήτευση, η πλήξη, οι ανεπαρκείς προμήθειες, η έλλειψη πληροφοριών, οι οικονομικές απώλειες και το στίγμα που σχετίζεται με την μετάδοση της νόσου.\nΗ διεισδυτική αβεβαιότητα της κατάστασης καθιστά δύσκολο το σχεδιασμό μιας πορείας δράσης και δημιουργεί ένα υψηλό επίπεδο άγχους. Οι συνήθεις τρόποι αποφυγής του στρες, όπως η εξάσκηση στο γυμναστήριο, η παρακολούθηση αθλημάτων, η συνάντηση για ευτυχισμένες ώρες με συναδέλφους ή η συναναστροφή με ομάδες φίλων, έχουν σταματήσει σε μεγάλο βαθμό.\nΠώς μπορούμε να ανταποκριθούμε στην κατάσταση του κορονοιού με τρόπο που θα διατηρήσει την ψυχολογική ευημερία μας; Οι ακόλουθες επιστημονικές προσεγγίσεις μπορούν να βοηθήσουν.\n1. Δημιουργία Ρουτίνας: Ξεκινάμε την ημέρα μας με ένα ντους, δε μένουμε στο σπίτι με τις πυτζάμες μας! Η αίσθηση της κανονικότητας είναι σημαντική και η δημιουργία μιας λίστας με τα do’s της ημέρας δημιουργεί το αίσθημα της παραγωγικότητας.\n6. Περιορισμένη έκθεση στα μέσα ενημέρωσης: Αναζήτηση ενημέρωσης για την κατάσταση μέσω αξιόπιστων πηγών μεν, με περιορισμένη έκθεση στα νέα και τα κοινωνικά μέσα δε.\n7. Καταπολέμηση της πλήξης: Μπορούμε να παραμείνουμε ψυχικά ενεργοί και να καταπολεμήσουμε την πλήξη μας διαβάζοντας ένα βιβλίο, παίζοντας ένα επιτραπέζιο με την οικογένειά μας, βλέποντας κάποιες ταινίες της επιλογής μας. Είναι μια καλή ευκαιρία να φροντίσουμε το σπίτι μας και να κάνουμε εργασίες που δεν προλαβαίνουμε στην κανονική καθημερινότητα ή ακόμα και να ξεκουραστούμε.\n8. Προσφέρουμε βοήθεια: Εφόσον μας επιτρέπεται και δεν βρισκόμαστε κάτω από αυστηρούς κανόνες απομόνωσης, μπορούμε να στηρίξουμε όσους μας έχουν ανάγκη. Θα μπορούσαμε να φέρουμε προμήθειες σε άνθρωπους που το έχουν ανάγκη και δεν βρίσκονται σε θέση να αυτοεξυπηρετηθούν.\n9. Θετική σκέψη: Ενισχύουμε τις θετικές σκέψεις και την ευγνωμοσύνη μας για εκείνους που εργάζονται ακούραστα για να επιλύσουν την κατάσταση.\n10. Μέρα με την μέρα – Προσπαθούμε να μην προβάλλουμε πολύ μακριά το μέλλον.\nΗ αποδοχή της κατάστασης και η αναγνώριση των ανήσυχων σκέψεων και συναισθημάτων που θα εμφανιστούν κατά τη διάρκεια αυτής της περιόδου είναι γεγονός. Ας τα δεχτούμε αντί να προσπαθούμε να τα απομακρύνουμε ή να ξεφύγουμε από αυτά. Το ίδιο ισχύει και για τη θλίψη που απορρέει από την απώλεια των συνήθων τρόπων ζωής μας, την ανησυχία μας για την έλλειψη προμήθειας ή την ανησυχία για τα αγαπημένα μας πρόσωπα.\nΣύμφωνα με τους ερευνητές η προσπάθεια αποφυγής τέτοιων σκέψεων ή συναισθημάτων θα έχει ως αποτέλεσμα να τους κάνει ισχυρότερους και διαρκείς.\nΤέλος, ας μην ξεχνάμε ότι πρόκειται για προσωρινά μέτρα και δεν είμαστε μόνοι σε αυτό! Τα μέτρα έχουν παρθεί για το γενικό καλό και την καθυστέρηση της διασποράς του ιού.\nΜας αφορά όλους και όλοι μαζί μπορούμε να το καταφέρουμε!


«Φαντασιώσεις και εμμονές»\nΗ Μαρία Μαραγκουδάκη είναι μια ζωγράφος που χειρίζεται πολύ καλά τα εικαστικά της μέσα. Δίνει βαρύτητα στο σχέδιο, κάνοντας πολλά προσχέδια τα οποία όμως διατηρούν την αυτονομία τους. Το χρώμα κυκλοφορεί σε όλη την επιφάνεια του έργου, ενώ σημαντικό και πρωταρχικό ρόλο παίζει η σύνθεση. Οι άξονες που σχηματίζουν τα ανθρώπινα μέλη είναι έτσι τοποθετημένοι, ώστε φαίνεται πολύ φυσική και αυτονόητη η στάση των μορφών.\nΑυτό όμως που εντυπωσιάζει στα έργα της Μαρίας Μαραγκουδάκη είναι, ότι, ενώ η ίδια είναι γυναίκα η ζωγραφική της χαρακτηρίζεται από ένα διάχυτο ερωτισμό, σαν από αντρική ματιά. Έργα με νεαρές γυναίκες κυρίως, με γυμνά μέλη του σώματός τους, ζουν σ’ ένα περιβάλλον που ενώ δανείζεται στοιχεία από την πραγματικότητα, στη σύνθεσή του δημιουργεί ένα εξωπραγματικό - φανταστικό κόσμο. Αφού λοιπόν πρόκειται για εικόνες του φανταστικού, είναι αυτονόητη η επιλογή καλαίσθητων μορφών.\nΣτα έργα της ζωγράφου, γίνεται αναφορά στα παραμύθια των παιδικών μας χρόνων, με μια νέα όμως ανάγνωση με φροϋδικές πλέον προεκτάσεις. Τα αντικείμενα που χρησιμοποιούνται για να χαρακτηρίσουν τον συγκεκριμένο μύθο ή φαντασίωση στον οποίο γίνεται αναφορά, είναι παιδικά παιχνίδια ή αντικείμενα με σημειολογική σημασία. Και φυσικά υπάρχει και το ανάλογο κουστούμι που ενισχύει την αναφορά στον μύθο.\nΑυτό που επίσης γίνεται αντιληπτό στη ζωγραφική της Μαραγκουδάκη, είναι η ανάγκη της, για εσωτερική αναζήτηση. Όπως λέει η ίδια, «Δεν πρόκειται μόνο για αυτό που βλέπουμε αλλά για την αναζήτηση της σκοτεινής πλευράς του εαυτού μας, που περνά μέσα από ερωτικά μονοπάτια. Πρόκειται για την ανάγκη να αρνηθούμε τον εαυτό μας, να τον τσαλακώσουμε, να γίνουμε για λίγο κάποιοι άλλοι, μια φιγούρα από ένα παραμύθι ίσως, για να ξεπεράσουμε τους κρυμμένους φόβους. Η εικόνα μιας μορφής που δεν είμαστε εμείς ή τουλάχιστον δεν μας αναγνωρίζουν στην καθημερινότητά μας».\nΑυτή η αναφορά μας κάνει να στραφούμε στον «Σκοτεινό Άγγελο», που συμβολίζει την σκοτεινή και άγρια πλευρά της ύπαρξής μας. Στο έργο αυτό δεν υπάρχει χώρος. Η φιγούρα φαίνεται να βρίσκεται σ’ ένα άχρονο τόπο με μοναδικό αντικείμενο ένα καθρέπτη που τονίζει τη γύμνια της, ενώ η μάσκα που κρύβει την ταυτότητα της μορφής συμβάλλει στην εσωτερική απελευθέρωση, Με την ίδια έννοια λειτουργούν τα φτερά, που παρά την ύπαρξή τους όμως, η μορφή εξακολουθεί να είναι πεσμένη κάτω.\nΗ Μαρία Μαραγκουδάκη ακολουθεί διδάγματα ζωγράφων του παρελθόντος. Στο έργο της «Οι φιλενάδες» γίνεται αναφορά στο έργο του Κουρμπέ «Ο ύπνος», παίζοντας με την αντρική φαντασίωση του ξανθού και του μελαχρινού. Αναφορά επίσης στο Κουρμπέ και στο έργο του «Η καταγωγή του κόσμου» γίνεται με το έργο της Μαραγκουδάκη, στην «Κοκκινοσκουφίτσα», με μια άλλη όμως προσέγγιση που παραπέμπει στην βίαιη ενηλικίωση. Το έργο «Η Αλίκη στην χώρα των θαυμάτων», μας θυμίζει τη στάση της Ίριδας του Ροντέν με τίτλο «Η σκοτεινή σήραγγα».\nΓια την επίτευξη του ζωγραφικού της στόχου, χρησιμοποιεί άτομα από το κοντινό της περιβάλλον. Γυναίκες καθημερινές αναλαμβάνουν να ενσαρκώσουν για λίγο τις εικόνες της ζωγράφου, η οποία χειρίζεται το θέμα με σεβασμό στην ομορφιά και στην γυναικεία φύση. Οι γυναίκες της Μαρία Μαραγκουδάκη εμφανίζονται σε πολύ καλή σχέση με το σώμα τους, ενώ αρέσκονται στην αντρική λαγνεία και οπτική. Γυναίκες που δεν φοβούνται να εκτεθούν και να παίξουν το ερωτικό παιχνίδι.\nΤέλος η δουλεία της Μαρία Μαραγκουδάκη μας κάνει να αναρωτηθούμε αν αυτό το είδος της τέχνης που προσεγγίζει το θέμα με ερωτική διάθεση, έχει όρια και πόσο διαχρονική είναι η ερωτική ματιά που αποτυπώνεται στον καμβά. Στην ιστορία της τέχνης ξέρουμε ότι κάποια έργα σόκαραν και καταδικάστηκαν από την υποκριτική αστική τάξη και άλλα αποθεώθηκαν. Ποιος μπορεί να αμφισβητήσει έργα τέτοιου είδους όπως του Κουρμπέ του Ροντέν του Κλίμτ και πολλών άλλων.\nΌσο για την φαντασίωση του εκάστοτε δημιουργού, πολλές φορές κατάφερε να ταράξει τα νερά της εποχής του. Η ζωγράφος στα έργα της υπενθυμίζει ότι τα ερωτικά θέματα στην εικαστική γλώσσα αποτελούν πολλές φορές βασικό μηχανισμό της καλλιτεχνικής δημιουργίας.\nΚοιτάζοντας γύρω, σ' έναν κόσμο που όλα αλλάζουν πολύ γρήγορα, νιώθω την ανάγκη να στραφώ προς τα μέσα μου, για να βρω πράγματα να στηριχτώ και να προχωρήσω. Έτσι ανακαλύπτω ευχάριστες στιγμές, πράγματα που έζησα ή που θα ήθελα να ζήσω, ή ακόμα καταστάσεις που έζησα και θέλω να ξεχάσω ξορκίζοντας τες μέσα από τη ζωγραφική. Όλα αυτά μέσα σ' ένα πλαίσιο «προσωπικών υποθέσεων» που διαδραματίζονται σε κλειστούς χώρους, πραγματικούς ή φανταστικούς, κάποιου σπιτιού.\nΟ θεατής καλείται να δει τη ζωή μου πίσω από τη μισάνοιχτη πόρτα, σαν να βρέθηκε τυχαία εκεί. Κάποια από τις φιγούρες όμως θα τον αντιληφθεί και με το βλέμμα της θα θελήσει να τον τραβήξει μέσα στο έργο. Είναι στην προσωπική επιλογή του αν θα αποφασίσει να μπει και να οικειοποιηθεί το γεγονός, ή να το προσπεράσει, σαν κάτι που δεν τον αφορά.\nΟδηγός και παρηγοριά σε αυτή τη διαδρομή, η ζωγραφική που με το χρόνο γίνεται και επιτακτική ανάγκη. Είναι η ζωγραφική που με κάνει να κοιτάζω τα πράγματα σαν να είναι η πρώτη φορά που τα βλέπω, που με κάνει να έχω την ανάγκη να χαϊδέψω, ή να ψηλαφίσω με το βλέμμα μου, κάθε τι που έχω απέναντι μου, και προσπαθώ να το αποτυπώσω στη ζωγραφική μου επιφάνεια. Μια αποτύπωση όπου οι εντάσεις είναι εσωτερικές χωρίς εξωτερικές εξάρσεις.\n«Μέσο» σ' αυτή την προσπάθεια, τα μοντέλα μου, αγαπημένα πρόσωπα που μου χαρίζουν εκτός από τον πολύτιμο χρόνο τους, προσωπικά τους βιώματα, που καθώς μου τα διηγούνται ανακατεύονται με τα δικά μου, κάνοντας το ζωγραφικό μου αίσθημα πλουσιότερο, δίνοντας εν τέλει το συγκεκριμένο αποτέλεσμα.


«Αθάνατη» – Όλη η Ελλάδα αποχαιρέτησε με χειροκροτήματα τη Φώφη Γεννηματά – THE PAPER\nΣύσσωμος ο πολιτικός κόσμος στο «τελευταίο αντίο» – Τραγικές φιγούρες τα παιδιά της, ο σύζυγός της και η αδελφή της – Στρατιωτικές τιμές στην ταφή- Πλήθος κόσμου και συγκίνηση στο λαϊκό προσκύνημα που προηγήθηκε\nΣτο Α” Νεκροταφείο υπό τον ήχο χειροκροτημάτων και του Πένθιμου Εμβατηρίου έγινεη ταφή της Φώφης Γεννηματά δίπλα στον πατέρα της. Με βάση το πρωτόκολλο -η κηδεία της έγινε με τιμές εν ενεργεία υπουργού- την ώρα της ταφής αποδόθηκαν στρατιωτικές τιμές και εννέα στρατιώτες έριξαν από τρεις πυροβολισμούς στον αέρα. Η σημαία που κάλυπτε το φέρετρό της παραδόθηκε στον σύζυγό της και τα παράσημα στα τρία της παιδιά.\nΜε ένα λουλούδι την αποχαιρέτησαν οι δικοί της άνθρωποι, ο πρωθυπουργός Κυριάκος Μητσοτάκης, ο Αλέξης Τσίπρας, ο Κώστας Τασούλας, την αποχαιρέτησαν στην τελευταία της κατοικία ρίχοντας ένα λουλούδι. Παρόντες στην ταφή και στελέχη του ΚΙΝΑΛ, που θέλησαν να πουν το ύστατο χαίρε. Ανάμεσά τους ο Γιώργος Παπανδρέου, ο Κώστας Λαλιώτης, ο Κώστας Γείτονας.\nΚλίμα βαθιάς συγκίνησης επικράτησε στο τελευταίο «αντίο» προς την πρόεδρο του ΠΑΣΟΚ και του Κινήματος Αλλαγής από την οικογένεια, τους συντρόφους, τους φίλους, πολιτικούς όλων των παρατάξεων, αλλά και από απλό κόσμο.\nΜετά την εξόδιο ακολουθία, η σορός της Φώφης Γεννηματά ξεκίνησε το τελευταίο ταξίδι προς το Α” Νεκροταφείο. Στάση έγινε μπροστά στη Βουλή, με τον κόσμο να χειροκροτά, φωνάζοντας «Αθάνατη». Δίπλα της σε αυτήν την τελευταία διαδρομή βρέθηκαν τα παιδιά της, ο σύζυγός της και η αδελφή της μαζί με περίπου 300 άτομα που συνόδευσαν τη Φώφη Γεννηματά.\nΣτο Α” Νεκροταφείο μαζεύτηκε πολύς κόσμος. Οι στρατιώτες είχαν παραταχθεί από νωρίς όπως και η φιλαρμονική του Πολεμικού Ναυτικού. Στην κεφαλή της πομπής προς το Α” Νεκροταφείο βρισκόταν αξιωματικός, ενώ μετά την ταφή, η σημαία θα παραδοθεί στον σύζυγό της και τα παράσημα στα τρία της παιδιά.Οι σημαίες σε όλη τη χώρα κυματίζουν μεσίστιες, καθώς κυρήχθηκε εθνικό πένθος.\nΗ εξόδιος ακολουθία τελέστηκε χοροστατούντος του Αρχιεπισκόπου Αθηνών και Πάσης Ελλάδος Ιερωνύμου, ενώ ακολούθησαν τα συλλυπητήρια προς τους συγγενείς. Φανερά συντετριμμένοι, ο σύζυγός της Ανδρέας Τσούνης και τα τρία της παιδιά που μαζί με τους άλλους συγγενείς αποχαιρέτησαν τον δικό τους άνθρωπο. Στη γενναιότητα, τη μαχητικότητα, αλλά και τους αγώνες που έδωσε, ως πολιτικός, σύζυγος, γυναίκα και μητέρα αναφέρθηκαν στους επικηδείους της η Πρόεδρος της Δημοκρατίας, Κατερίνα Σακελλαροπούλου, ο πρόεδρος της Βουλής Κώστας Τασούλας, ο Γραμματέας του ΚΙΝΑΛ Μανώλης Χριστοδουλάκηςαλλά και τα τρία της παιδιά, ο Γιώργος, η Κατερίνα, η Αιμιλία.\nΠαρόντες στο τελευταίο «αντίο» στη Φώφη Γεννηματά η πολιτική και πολιτειακή ηγεσία. Στην Μητρόπολη βρέθηκε η Πρόεδρος της Δημοκρατίας Κατερίνα Σακελλαροπούλου, με ένα λευκό τριαντάφυλλο, που το άφησε πάνω στο φέρετρο ενώ στη συνέχεια συλλυπήθηκε την οικογένειά της. Νωρίτερα έφτασε ο πρωθυπουργός Κυριάκος Μητσοτάκης, επίσης με ένα λευκό τριαντάφυλλο, με τη σύζυγό του Μαρέβα, ο πρόεδρος του ΣΥΡΙΖΑ Αλέξης Τσίπρας, ο πρόεδρος της Βουλής, Κώστας Τασούλας, ο ΓΓ του ΚΚΕ Δημήτρης Κούτσούμπας, ο επικεφαλής του ΜέΡΑ25 Γιάνης Βαρουφάκης.\nΑμέσως μόλις ολοκληρώθηκε το λαϊκό προσκύνημα και λίγο πριν τις 14:00 το μεσημέρι, το φέρετρο μεταφέρθηκε στη Μητρόπολη Αθηνών, με κόσμο να πετά λουλούδια.\nΠολιτικοί έφταναν σταδιακά για να συλλυπηθούν την οικογένειά της.\nΑνάμεσά τους ο Ευάγγελος Βενιζέλος, ο Απόστολος Κακλαμάνης και ο Νικήτας Κακλαμάνης. Παρόντες και πρώην πρωθυπουργοί όπως ο Κώστας Σημίτης, με τη σύζυγό του Δάφνη ο Λουκάς Παπαδήμος, αλλά και ο Γιώργος Παπανδρέου, τον οποίο υποδέχθηκαν με χειροκρότημα. Ο υπουργός Εξωτερικών, Νίκος Δένδιας, προσήλθε με τον Γιώργο Κατρούγκαλο, ενώ παρόντες είναι ο αντιπρόεδρος της κυβέρνησης Παναγιώτης Πικραμμένος, η υπουργός Παιδείας Νίκη Κεραμέως, ο υπουργός Ψηφιακής Διακυβέρνησης Κυριάκος Πιερρακάκης, ο δήμαρχος Πειραιά Γιάννης Μώραλης. Εκεί βρέθηκαν και στελέχη του ΠΑΣΟΚ όπως ο Κώστας Γείτονας, ο Μιλτιάδης Παπαϊωάννου.\nΗ οικογένεια της Φώφης Γεννηματά\nΣτη Μητρόπολη Αθηνών έφτασε και η Ντόρα Μπακογιάννη, υποβασταζόμενη από τον γιο της Κώστα και την κόρη της Αλεξία. Η Ντόρα Μπακογιάννη συγκίνησε τις προηγούμενες ημέρες, όταν ανακοίνωσε ότι έχει καρκίνο. Ο κόσμος την υποδέχθηκε με χειροκροτήματα. Μόλις μπήκε στην εκκλησία, φανερά συγκλονισμένη έσπευσε στους συγγενείς της Φώφης για να τους συλλυπηθεί, έχοντας μια αγκαλιά για τον άντρα και τα παιδιά της.\nΣτην κηδεία βρίσκονται επίσης ο πρώην υπουργός Αλέκος Φλαμπουράρης, ο πρώην πρόεδρος της Βουλής Νίκος Βούτσης, η Άννα Ψαρούδα – Μπενάκη, ο Βαρδής Βαρδινογιάννης και η Μαριάννα Βαρδινογιάννη, ο Γιώργης Βαρδινογιάννης, η Γιάννα Αγγελοπούλου. «Αγωνίστηκε πάρα πολύ σκληρά» ήταν τα λόγια του υπουργού Προστασίας του Πολίτη Τάκη Θεοδωρικάκου.\nΗ σορός της Φώφης Γεννηματά έφτασε στη Μητρόπολη Αθηνών, λίγο μετά τις 08:00 το πρωί. Οδηγήθηκε, με τη συνοδεία της προσωπικής της γραμματέως και του αστυνομικού που είχε δίπλα της τα τελευταία χρόνια στο παρεκκλήσι της Μητρόπολης όπου από τις 10:00 τέθηκε σε λαϊκό προσκύνημα.\nΟ πρώην πρωθυπουργός και υποψήφιος πρόεδρος του ΚΙΝΑΛ, Γιώργος Παπανδρέου\nΣτη Μητρόπολη Αθηνών για το «τελευταίο αντίο» ο πρώην πρωθυπουργός Αντώνης Σαμαράς με τη σύζυγό του.\nΔόμνα Μιχαηλίδου και Παναγιώτης Τσακλόγλου\nΣτη Μητρόπολη οι πιο στενοί της συνεργάτες, Μανώλης Όθωνας, Χρήστος Πρωτόπαππας και Νίκος Βοσδογάνης.\nΜανώλης Όθωνας και Χρήστος Πρωτόπαππας\nΟ υποψήφιος πρόεδρος του ΚΙΝΑΛ, Παύλος Χρηστίδης\nΣτις 2 μετά το μεσημέρι θα γίνει η κηδεία και στη συνέχεια, θα οδηγηθεί στην τελευταία κατοικία της στο Α’ νεκροταφείο και στον οικογενειακό τάφο, δίπλα στον πατέρα της Γιώργο Γεννηματά. Σύμφωνα με τον προγραμματισμό θα πραγματοποιηθεί, στάση μπροστά από τη Βουλή.\nΤο κατευόδιο στην Φώφη γίνεται μέσα σε πάνδημη οδύνη και απέραντη θλίψη, μα και με καθολική αναγνώριση της σπουδαίας γυναίκας και πολιτικού, που βάδισε στον δημόσιο βίο με αξιοπρέπεια και έδωσε με παραδειγματικό τρόπο τη μάχη μέχρι το τέλος. Μίας προσωπικότητας και ενός ανθρώπου που κέρδισε την αγάπη και τον σεβασμό όλων.\nΦίλοι και άνθρωποι που την αγάπησαν μέσα από την παρουσία της στη δημόσια ζωή, πολιτικοί συνοδοιπόροι και αντίπαλοι, πολίτες κάθε ηλικίας και κοινωνικής προέλευσης αποχαιρετούν συγκινημένοι τη γενναία και αξιοπρεπή μέχρι το τέλος πολιτικό, με χιλιάδες μηνύματα, τα οποία είτε καταφτάνουν από προχθές στη Χαριλάου Τρικούπη και την οικογένειά της είτε εκφράζονται από τα σόσιαλ μίντια.\nΚαι έχοντας καθαρή εικόνα για την κατάσταση που αντιμετώπιζε έδινε η ίδια κουράγιο στους συνεργάτες και τους δικούς της ανθρώπους, που έμειναν δίπλα της στο νοσοκομείο μέχρι και την τελευταία στιγμή και στους οποίους ήθελε να εμπνεύσει τη δύναμη του φεύγει κανείς όρθιος -όπως ακριβώς εκείνη επέλεξε να αναχωρήσει για το ταξίδι στην αιωνιότητα.\nΣτεφάνια για τη Φώφη Γεννηματά


δίπλα μου μαμά: Μικρές δόσεις αλήθειας!\nΜικρές δόσεις αλήθειας!\nΗ εικόνα είναι σίγουρα γνωστή.\nΜια γυναίκα ρακένδυτη και ταλαιπωρημένη, έχοντας στην αγκαλιά\nτης ένα μωρό, να κάθεται και να ζητιανεύει. Είναι η γυναίκα των σουπερμάρκετ, της εκκλησίας, του σταθμού, του εμπορικού.\nΜια τέτοια γυναίκα συνάντησε ο γιος μου. Και κοντοστάθηκε να τη χαζέψει. Απόρησε αμέσως και ρώτησε τι είναι αυτή η κυρία και γιατί ζητάει από εμάς να της πάρουμε κάτι για να φάει το παιδί της.\nΑπόρησα και εγώ και κοντοστάθηκα λίγο να σκεφτώ αυτή τη σπουδαία στιγμή για το παιδί μου. Κάτι που μοιάζει σε μένα καθημερινό και ασήμαντο, σημάδεψε τη μέρα του παιδιού μου. Δεν ξέρω, ίσως και τη ζωή του.\nΑναρωτήθηκε γιατί η κυρία δεν φοράει παπούτσια και γιατί κάθεται στο πάτωμα. Ρώτησε πού είναι το σπίτι τους και γιατί δεν είναι εδώ ο μπαμπάς να τους προσέχει.\nΑπλές ερωτήσεις. Δύσκολες απαντήσεις.\nΈνα παιδί που αυτές τις μέρες ζει τον παροξυσμό των ονειρεμένων του Χριστουγέννων. Ένα παιδί που περιμένει πώς και πώς τον Άγιο Βασίλη. Ένα παιδί που διαλέγει παιχνίδια, τα οποία θα παίξει το πολύ μια μέρα και μετά θα βρεθούν σκορπισμένα και πιθανώς σπασμένα στο δωμάτιό του, χάζευε απροκάλυπτα μια κυρία, που εμείς οι μεγάλοι προσπερνάμε αδιάφορα, και ήθελε απεγνωσμένα απαντήσεις.\nΤι ευθύνη τεράστια αλήθεια; Τι λες σε αυτό το παιδί που όταν βλέπει στο dvd player ένα παιδικό με τον γνωστό λύκο, κλείνει γρήγορα την οθόνη για να μην προλάβει ο κακός να φάει τα κατσικάκια;\nΤον αφήνεις να ζήσει την ευτυχία και την εύκολη χαλαρότητα της παιδικής γιορτούλας και του ποιήματος που θα πει ή του το χαλάς με μια μικρή δόση πραγματικότητας; Εξακολουθείτε να κάνετε σχέδια για τις γιορτές που δεν θα έχει σχολείο ή λίγο τον βάζεις να προβληματιστεί και να δει τη σκληρότητα των πραγμάτων;\nΕμείς πήραμε και ψωμί εκείνη τη μέρα και γάλα και δυο τρία πράγματα που θεωρήσαμε αναγκαία και τα δώσαμε στη κυρία που καθόταν στο πάτωμα. Η αλήθεια μας είναι πως το κάναμε μόνο για το παιδί. Όχι το παιδί της κυρίας, το δικό μας παιδί. Για να μάθει να νοιάζεται πιο πολύ. Να συμπονεί και να βοηθάει άλλους συχνότερα και με μεγαλύτερη ευκολία από εμάς. Να μην έχει ερωτήσεις και απορίες του στυλ "Αυτή γιατί δεν πάει να δουλέψει;" Απλά να βοηθάει, όσο και όποτε μπορεί.\nΘέλω το παιδί μου να νοιάζεται και να γυρνάει το βλέμμα κάθε φορά και να πονάει τον άλλο. Αν δεν έχει να δώσει σαν ενήλικας πια, ας μη δώσει. Αλλά ας γυρίσει το βλέμμα. Ας πονέσει λίγο το διπλανό του.\nΑς τους δώσουμε λίγες πινελιές αλήθειας αυτά τα Χριστούγεννα και τα παιδιά θα μας εκπλήξουν.\nΘα νιώσουν και θα προσπαθήσουν πολύ περισσότερο από εμάς. Ίσως θελήσουν να πάρουν κάτι και σε εκείνο το μικρό κοριτσάκι που ήταν στην αγκαλιά της μαμάς του στο πάτωμα. Ίσως γίνουν σημαντικοί και καλύτεροι από εμάς. Ίσως μάθουν ότι αυτοί που είναι στους δρόμους, είναι ίσοι με μας και απλά έχουν ανάγκη.\nΊσως μάθουν να γυρνάνε κάθε φορά το βλέμμα.\nΑναρτήθηκε από RENA diplamoumama στις 12:37:00 π.μ.\nΦτιάξτε μόνοι σας στολίδια που τρώγονται!\nΈφηβος ετών τεσσάρων!


Φεύγετε φρέσκοι και ευδιάθετοι από το διεθνές αεροδρόμιο της Αθήνας και φτάνετε στη Νέα Υόρκη κατάκοποι, νυσταγμένοι και αποπροσανατολισμένοι. Για την κατάστασή σας ευθύνεται το λεγόμενο jet lag που αποσυντονίζει τους βιορυθμούς σας και «ξεκουρδίζει» το βιολογικό σας ρολόι. Μάθετε πως αντιμετωπίζεται!\nΟι υπερατλαντικές πτήσεις μπορεί να είναι συναρπαστικές καθώς μέσα σε μερικές ώρες σας μεταφέρουν στην άλλη άκρη του κόσμου, όμως συνοδεύονται από το βασανιστικό jet lag που σας αποσυντονίζει και σας κάνει να χάνετε την αίσθηση του χρόνου τουλάχιστον τις πρώτες ημέρες της άφιξής σας. Ωστόσο, υπάρχουν κάποιοι απλοί και εύκολοι τρόποι για να μειώσετε ή να καταπολεμήσετε εντελώς το jet lag.\nΚαι αφού μάθετε πως να αντιμετωπίσετε το jet lag σας έχουμε και τον απόλυτο οδηγό για το πώς να επιβιώσετε σε μια μακρινή πτήση!\nΠερίπου 4-5 μέρες πριν από το ταξίδι σας, αρχίστε να λειτουργείτε σε ώρες διαφορετικές από τις συνηθισμένες σας. Αν π.χ. ταξιδεύετε προς την Αμερική, όπου οι διαφορές της ώρας είναι μεγάλες (όταν εδώ είναι ημέρα εκεί είναι νύχτα και το αντίστροφο), προσπαθήστε να μένετε όσο το δυνατόν πιο αργά ξύπνιοι μερικές ημέρες πριν. Βέβαια, οι τουλάχιστον 7-8 ώρες διαφοράς ώρας, δύσκολα θα καλυφθούν με αυτή την τακτική, όμως ο οργανισμός σας θα αρχίσει σταδιακά να συνηθίζει να λειτουργεί σε άλλες ώρες.\nΗ σωστή διατροφή στο ταξίδι\nΗ διατροφή σας στο αεροπλάνο παίζει πολύ βασικό ρόλο στην αύξηση ή τη μείωση του jet lag. Το προηγούμενο βράδυ του ταξιδιού σας, προτιμήστε να φάτε ελαφρά, π.χ. ένα sandwich και μια σαλάτα ή μια ελαφριά σούπα. Στο ταξίδι, καταναλώστε ένα πρωινό πλούσιο σε πρωτεΐνες που ανεβάζουν τα αμινοξέα και κρατούν το σώμα σε εγρήγορση. Οι πρωτεΐνες βρίσκονται στο κρέας και στα παράγωγά του, οπότε καταναλώστε άφοβα αυγά, λουκάνικα, ζαμπόν ή μπέικον.\nΜπορεί να ξεκινήσατε από την Αθήνα πρωί και να φτάνετε στη Νέα Υόρκη ή αλλού και πάλι πρωί. Μια μαγική συνταγή, όσο κουρασμένοι και αν είστε, είναι να ακολουθήσετε τους ρυθμούς της πόλης. Μπορεί να κλείνουν τα βλέφαρά σας, όμως μετά από ένα αναζωογονητικό μπάνιο στο ξενοδοχείο σας, βγείτε έξω στο φυσικό φως και προσπαθήστε να επισκεφθείτε κάποια αξιοθέατα. Παρατείνετε όσο το δυνατόν περισσότερο την… αποχή σας από το κρεβάτι και φροντίστε να πάτε για ύπνο αργά το απόγευμα ή- αν είναι εφικτό-το βράδυ. Μόνο έτσι θα μπορέσετε γρήγορα να προσαρμοστείτε στους βιορυθμούς της πόλης που επισκέπτεσθε.\n6 tips για να έχετε μια άνετη πτήση, χωρίς εκνευρισμούς και κούραση!\nTags: Jet Lag, ταξιδιωτικά tips


Όταν κάποιοι από εμάς αερομαχούν ή εκτονώνονται στο διαδίκτυο ή παριστάνουν τους παλληκαράδες εκ του ασφαλούς, χωρίς κανένα αποτέλεσμα επί του πρακτέου, κάποιοι άλλοι, όχι όλοι, που έχουν αγοράσει τα φιλέτα της Πάρου και έχουν κτίσει πανάκριβες βίλες προς πώληση ή για ιδιόχρηση, ενεργούν μεθοδικά μέσω γνωστών και μεγάλων δικηγορικών γραφείων υπερασπιζόμενοι τα συμφέροντά τους, συχνά σε βάρος των συμφερόντων του νησιού μας.\nΤέτοια είναι η περίπτωση όσων προσέφυγαν στο Συμβούλιο της Επικρατείας κατά της ολοκλήρωσης του έργου του αεροδρομίου.\nΚαι για να μη αποκαλυφθεί ο πραγματικός λόγος της προσφυγής, ότι τους ενοχλεί ο θόρυβος των αεροπλάνων, (λες και πρόκειται για το αεροδρόμιο του Ορλύ ή του Χίθροου), επιστράτευσαν περιβαλλοντικά επιχειρήματα για να τεκμηριώσουν την προσφυγή τους στο Ανώτατο Ακυρωτικό Δικαστήριο, συμπαρασύροντας και κάποιους αφελείς ή και ορισμένους που επλήγησαν στο παρελθόν από τις απαλλοτριώσεις.\nΌμως όσοι από εμάς κλαίνε και οδύρονται για την κατάσταση που έχει περιέλθει το νησί, καλά θα κάνουν να κάνουν την αυτοκριτική τους, γιατί καταθέτοντας απλά τον καημό τους δεν βγαίνει τίποτε το ουσιαστικό. Αντίθετα κάποιες φορές “αξιοποιούνται” χωρίς να το αντιλαμβάνονται από τους επιτήδειους.\nΚαι για να μην λέμε πολλά, ιδού μερικά παραδείγματα.\nΣτο όνομα της προστασίας του περιβάλλοντος κάτοικοι που επρόκειτο να απαλλοτριωθούν τα κτήματά τους προσέφυγαν στο ΣτΕ, επειδή οι υποβολείς με τις βίλες της περιοχής, τους έπεισαν ότι τα χρήματα που θα πάρουν για τις απαλλοτριώσεις θα είναι ελάχιστα. Στο δικηγορικό γραφείο που τους εκπροσώπησε στο δικαστήριο δεν πλήρωσαν δεκάρα. Προφανώς πλήρωσαν οι υποβολείς.\nΗ προσφυγή στο ΣτΕ κατά του βιολογικού της Παροικιάς έγινε πάλι από κατοίκους της περιοχής. Και εδώ πάλι είχαμε υποβολείς. Τους έπεισαν ότι θα «ευωδιάζουν» τα σπίτια τους, ενώ ο λόγος της προσφυγής ήταν άλλος. Και εδώ οι υποβολείς προφανώς πλήρωσαν τις δαπάνες της δίκης.\nΚαι τώρα, αφού τα διάφορα συμφέροντα δεν κατάφεραν να εμποδίσουν την κατασκευή του αεροδρομίου, του οποίου όμως ούτε ο διάδρομος έχει ολοκληρωθεί, ούτε τα κτηριακά, προσέφυγαν και πάλι στο ΣτΕ για να προστατεύσουν τάχα το περιβάλλον της Πάρου από το μέγα πλήθος των τουριστών που θα επισκέπτεται το νησί με μεγάλα αεροπλάνα από το εξωτερικό.\nΑλλά τα προβλήματα που εδώ και μερικά χρόνια αντιμετωπίζει το νησί μας, περιβαλλοντικά και άλλα που έχουν σχέση με τις υποδομές που διαθέτει, δεν οφείλονται στο υπάρχον ή στο προηγούμενο αεροδρόμιο, αλλά στις καραβιές των τουριστών που μας επισκέπτονται.\nΚαι αυτή η ροή επισκεπτών, καλώς εχόντων των πραγμάτων, θα συνεχίζεται με τη συντριπτική πλειοψηφία να επιλέγει τις ακτοπλοϊκές και όχι τις αεροπορικές γραμμές.\nΑλλού είναι το κυρίως πρόβλημα. Το νησί χτίζεται ολόκληρο και η ευθύνη βαραίνει όλους μας.\nΑφήσαμε ανεξέλεγκτη τη δόμηση και την καταστροφή του φυσικού περιβάλλοντος του νησιού, που συντελείται με την τσιμεντοποίηση βουνών πεδιάδων και παραλιών.\nΚαι επειδή το ένα φέρνει το άλλο, θα ‘ρθει η ώρα που θα νιώθουμε ξένοι στον ίδιο μας τον τόπο με τα παιδιά μας να μας καταριούνται.\nΗ λύση υπάρχει για να σώσουμε αυτό που έχει απομείνει. Όσο είναι καιρός.\nΔήμος, Επαρχείο και φορείς που ανησυχούν για την πορεία του νησιού μας, να ζητήσουν από την κυβέρνηση να αναστείλει για μία τριετία την έκδοση νέων οικοδομικών αδειών εκτός οικισμών.\nΚαι εάν το αίτημα γίνει δεκτό, στο διάστημα αυτής της τριετίας, να τα βάλουμε όλα κάτω και να χαράξουμε τη νέα πορεία της Πάρου. Να υπάρξει επανεκκίνηση.\nΔύσκολη η απόφαση και με μεγάλο κόστος. Αντοχές υπάρχουν για συγκρούσεις με κατεστημένες νοοτροπίες και οργανωμένα συμφέροντα;\nΑναρτήθηκε από Φίλους στις 7:17 π.μ. Δεν υπάρχουν σχόλια:\nΑν δεν ήμουν υποψιασμένος με τα όσα συμβαίνουν στις μέρες μας. Αν δεν γνώριζα τους τρόπους που τα οργανωμένα ή ατομικά συμφέροντα επιχειρούν να μας μετατρέψουν σε χρήσιμους ηλίθιους, σίγουρα θα συνυπέγραφα το κείμενο που κυκλοφόρησε με τη μορφή πρόσκλησης σε συγκεκριμένους φορείς και φυσικά πρόσωπα με πρωτοβουλία του πολιτιστικού συλλόγου, του Αρχίλοχου, για μια συνάντηση την προσεχή Κυριακή 29 Μαΐου στις 6,30 μ.μ. στην αίθουσα του συλλόγου.\nΌμως η φράση, που εμπεριέχεται στο πολύ προσεγμένο κείμενο, ότι « η επιπλέον επέκταση του αεροδρομίου πιθανόν να επηρεάσει δραματικά την επιπλέον φόρτιση του νησιού με τόσους επισκέπτες» σε συνδυασμό με την προσφυγή στο ΣτΕ (στις 6 του προσεχούς μηνός Ιουνίου) κατά της επέκτασης του διαδρόμου και των κτηριακών εγκαταστάσεων, του αεροδρομίου μας, ενδεχομένως να υποκρύπτει τους πραγματικούς λόγους αυτής της πρωτοβουλίας.\nΤο περιεχόμενο της πρόσκλησης και ό,τι άλλο ακολουθήσει παραμονές της δίκης πρέπει να προβληματίσει όλους μας και ιδιαίτερα το Δήμαρχο, τη Λαϊκή Συσπείρωση και τον Έπαρχο καθώς και το πλήθος των φορέων του νησιού που έχουν στηρίξει διαχρονικά τις ομόφωνες αποφάσεις του Δημοτικού μας Συμβουλίου για την ολοκλήρωση του έργο του αεροδρομίου.\nΓιατί, για όσους δεν γνωρίζουν, το Ε΄ τμήμα του Συμβουλίου της Επικρατείας είναι αυτό που αποφασίζει για θέματα προστασίας του περιβάλλοντος και είναι αυτό που στο παρελθόν λίγο έλειψε να στερήσει από το νησί μας το υπάρχον αεροδρόμιο με τις άθλιες και έως ανύπαρκτες κτηριακές υποδομές του.\nΔιαχρονικά όλες οι κυβερνήσεις στήριξαν την ολοκλήρωση του ημιτελούς έργου.\nΗ σημερινή κυβέρνηση, συνεχίζοντας το έργο της προηγούμενης, δημοπράτησε την ολοκλήρωση του έργου με το ποσόν των 47 εκατομμυρίων ευρώ, τα οποία όμως θα χαθούν από το νησί σε περίπτωση που το ΣτΕ δικαιώσει τους προσφεύγοντες.\nΕάν, ο μη γένοιτο, συμβεί το "μοιραίο", τότε για πολλά πολλά χρόνια το αεροδρόμιο της Πάρου θα παραμείνει με τις τριτοκοσμικές αίθουσες υποδοχής και αναμονής.\nΑναρτήθηκε από Φίλους στις 12:53 μ.μ. Δεν υπάρχουν σχόλια:\nΗ Ερανική Επιτροπή επισκευής και συντήρησης της ιστορικής Μονής Χριστού του Δάσους – Αγίου Αρσενίου, ευχαριστεί όσες και όσους αγόρασαν πασχαλινές λαμπάδες που διακοσμήθηκαν από κυρίες της Πάρου.\nΤο ποσόν των 6.000 ευρώ που συγκεντρώθηκε, σύμφωνα με την επιθυμία τους, θα διατεθεί για την ανακαίνιση της Ιεράς Μονής.\nΑναρτήθηκε από Φίλους στις 10:49 μ.μ. Δεν υπάρχουν σχόλια:\nΟι πρώτες χριστιανικές κοινότητες\nΉταν ο ιστορικός χρόνος, που το Πνεύμα το Άγιο φώτιζε τις ψυχές και θέρμαινε τις καρδιές των πρώτων χριστιανών.\nΖούσαν ακόμα οι Απόστολοι του Κυρίου μας, οι εορακότες τον Κύριον και ήταν εκείνοι που συγκρότησαν τις πρώτες χριστιανικές κοινότητες, όταν ο αριθμός των εισερχομένων ηύξανε καθημερινά.\nΌμως οι πρωτόκλητοι της Καινής Διαθήκης έπρεπε να έχουν χώρους λατρείας και προσευχής, κοινό τόπο διαβίωσης, χρήματα για τις ανάγκες τους και ό,τι άλλο εξυπηρετούσε το νέο τρόπο ζωής, που ήταν αναντίστοιχος προς τον κρατούντα.\nΟι δοκιμασίες πολλές, αλλά το κήρυγμα της αδελφικής αγάπης, που το έκαναν καθημερινή πράξη, παραμέριζε κάθε εμπόδιο και με τη βοήθεια του Παρακλήτου εύρισκαν λύση σε κάθε πρόβλημα που προέκυπτε.\nΑφοσιωμένοι στη διδασκαλία των αποστόλων, τελούσαν τη Θεία Ευχαριστία και κοινές προσευχές σε σπίτια, ζούσαν μαζί στον ίδιο τόπο και είχαν τα πάντα κοινά (πραξ. 2,44).\nΤο παράδειγμα του Ιωσή, λευίτη από την Κύπρο, δεν ήταν το μοναδικό. Πρόκειται για τον μετέπειτα απόστολο Βαρνάβα «τον άνθρωπο της παρηγοριάς» που πούλησε το χωράφι του και έθεσε τα χρήματα από την πώληση στη διάθεση των Αποστόλων.\nΣτα χριστιανικά κοινόβια δεν υπήρχε κανείς που να στερείται τα απαραίτητα, διότι τα περίσσευμα του ενός προσετίθετο στο υστέρημα του άλλου και έτσι όλοι ζούσαν ανάλογα με τις ανάγκες τους.\nΚαι όταν, με Θεία Φώτιση, το μήνυμα του Ευαγγελίου άρχισε να διαδίδεται στους εθνικούς, αυτές οι κοινότητες απλώθηκαν σε κάθε μεγάλη και μικρή πόλη της απέραντης Ρωμαϊκής Αυτοκρατορίας φτάνοντας μέχρι την πρωτεύουσά της, τη Ρώμη.\nΉταν οι πρώτες εκκλησίες στις οποίες απηύθυνε τις θεόπνευστες επιστολές του ο απόστολος των εθνών, ο θείος Παύλος και στις οποίες αναφέρεται στο βιβλίο της Αποκάλυψης ο αγαπημένος μαθητής του Χριστού.\nΑυτές οι κοινότητες με τη δύναμη της πίστης και της αγάπης, ήταν που άντεξαν στις διώξεις και τους κατατρεγμούς και έδωσαν τις χιλιάδες των μαρτύρων, που κοσμούν το μαρτυρολόγιο της Εκκλησίας μας. Είναι οι Άγιοί μας, που θεμελίωσαν το χριστιανικό οικοδόμημα και στους οποίους προσβλέπουμε και ζητούμε καθημερινά τη μεσολάβησή τους προς τον Κύριο και για τη δική μας σωτηρία.\nΣτις δικές μας μέρες, της ολιγοπιστίας και των κλυδωνισμών, όπου καταρρέουν διαχρονικές αξίες και αλληλοσφαγιάζονται ορθόδοξα έθνη, ας παραδειγματιστούμε από τη ζωή των πρώτων χριστιανών που έκαναν πράξη το «Αγαπάτε αλλήλους» και με τη δύναμη της πίστης τους ξεπέρασαν κάθε εμπόδιο που βρέθηκε μπροστά τους.\nΑναρτήθηκε από Φίλους στις 10:14 π.μ. Δεν υπάρχουν σχόλια:\nΑΝΑΣΤΑΣΙΝ ΧΡΙΣΤΟΥ ΘΕΑΣΑΜΕΝΑΙ\nΜέγα το μυστήριον. Αδύνατον να το συλλάβει ο ανθρώπινος νους. Ο γεννηθείς και ου ποιηθείς Υιός και Λόγος του Θεού, αφού ενεδύθη σάρκαν και ετέθη υπό τον νόμον, αφού ελοιδορήθη και υπέστη το δια του σταυρού μαρτύριον, αφού κατήλθε εις τον άδη και ελευθέρωσε ψυχάς, ανέστη, καταργήσας τον θάνατο και ελευθερώνοντας το γένος των ανθρώπων από τα δεσμά της αμαρτίας.\nΚαι πως όλο αυτό το μυστήριο, να το συλλάβουν οι μαθητές του;\nΤρομοκρατημένοι από τη δύναμη των αρχόντων του κόσμου τούτου, κάποιες φορές ολιγόπιστοι, αν και ζούσαν καθημερινά τα θαύματα του διδασκάλου τους, αδυνατούσαν να κατανοήσουν, πως δέχτηκε ο Δημιουργός του σύμπαντος κόσμου να υποστεί το φρικτό μαρτύριο του σταυρού και να ακολουθήσει το δρόμο κάθε ανθρώπου που αντιστάθηκε στην κοσμική εξουσία.\nΑνθρώπινη η αδυναμία, ενίσχυση θεϊκή και πάλι είχαν ανάγκη. Και αυτή δεν δόθηκε μόνο στους μαθητές του Κυρίου μας, αλλά και στις μαθήτριές του. Στις μυροφόρες γυναίκες, που «λίαν πρωί ελθούσαι» είδαν ανεωγμένην την θύραν του μνημείου.\nΔεν πήγε ο νους τους, ότι ο Κύριος ανέστη εκ νεκρών. Η σκέψη τους οδηγήθηκε, εκεί που η σκέψη κάθε ανθρώπου θα οδηγείτο: στην κλοπή του θείου σώματος.\nΚαι εδώ ήταν που οι επουράνιες δυνάμεις, η αγγελική τάξη έκανε την εμφάνισή της, για να τους πει, ότι το αδύνατον παρ΄ανθρώποις, δυνατόν παρά του Θεού, ότι ο Κύριος ανέστη και δεν βρίσκεται πλέον στον τάφο.\nΚαι λίγο αργότερα η εμφάνιση του αναστηθέντος Χριστού, το συνταρακτικό γεγονός που τις συγκλόνισε, επιβεβαίωσε το σωτήριο άγγελμα των αγγέλων.\nΑνάστασιν Χριστού θεασάμεναι, έσπευσαν να αναγγείλουν στους μαθητές τη χαρμόσυνη είδηση.\nΚαι από τότε αρχίζει η μεγάλη σωτήρια περιπέτεια, ανθρώπων απλών, αγραμμάτων, που, φωτισμένοι από το Πνεύμα το Άγιον και με πίστη που κινούσε βουνά, άλλαξαν την πορεία της ανθρωπότητας. Μια πορεία που ακόμα και στις μέρες μας συνεχίζεται, αφού ο άρχων του κόσμου τούτου είναι ακόμα ισχυρός μολύνοντας τις ψυχές μας με το ψεύδος και αρνούμενος να δεχτεί την ήττα που υπέστη μέσα από την ταπείνωση και την υποταγή στο θείο θέλημα.\nΑναρτήθηκε από Φίλους στις 8:02 μ.μ. Δεν υπάρχουν σχόλια:\nΝα βοηθήσουμε όλοι την επισκευή της Ι. Μονής Χριστού του Δάσους. Έκκληση της Ερανικής Επιτροπής.\nΑγαπητές Συµπατριώτισσες, Αγαπητοί Συµπατριώτες,\nΟ λόγος που σας απευθύνουµε την παρούσα επιστολή έχει σχέση µε την Ιερά Μονή Χριστού του ∆άσους – Αγίου Αρσενίου, η οποία αντιµετωπίζει σοβαρά κτιριακά προβλήµατα, που απαιτούν άµεσες ενέργειες.\nΤο µοναστήρι που στεγάζει από το 1805 µέχρι τις µέρες µας µοναχές και το οποίο µετράει ζωή πέραν των 200 ετών, αποτελεί κληρονοµιά όλων µας και είναι προσφορά στο κοινό της Πάρου από την οικογένεια του µεγάλου ευεργέτη Νικολάου Μαυρογένη.\nΕίναι η Ιερά Μονή που είχε πνευµατικό οδηγό τον Άγιο Αρσένιο, που τιµάται και εορτάζεται από όλους µας, αλλά και από κατοίκους άλλων περιοχών της πατρίδας µας, οι οποίοι αισθάνθηκαν σε δύσκολες ώρες το θαυµατουργικό του χάρισµα.\nΟ Σεβασµιώτατος Μητροπολίτης µας κ.κ. Καλλίνικος, έχοντας επίγνωση της µεγάλης ιστορικής, θρησκευτικής και πολιτιστικής αξίας του καθαγιασµένου αυτού χώρου, µε την µε αριθµό 64/16.12.2021 απόφασή του, συγκρότησε Ερανική Επιτροπή επισκευής και συντήρησης της Ι. Μονής, η οποία ήδη ανέλαβε τη µεγάλη ευθύνη να εκτελέσει ένα έργοεξαιρετικά δύσκολο και µεγάλης χρονικής διάρκειας, λόγω του µεγέθους του µοναστηριακού συγκροτήµατος.\nΣας καλούµε σε ενεργή συµπαράσταση ή καλύτερα σε συστράτευση προκειµένου να συγκεντρωθεί το απαραίτητο χρηµατικό ποσόν, ώστε να χρηµατοδοτηθούν οι σχετικές µελέτες, που αποτελούν προϋπόθεση για τις επόµενες δράσεις επισκευής και συντήρησης του ιστορικού µας µοναστηριού.\nΟ σταυρωθείς και Αναστάς Ιησούς Χριστός να µας δίνει ελπίδα.\nΓια την Ερανική Επιτροπή\nΑρχ. Αρσένιος Μελισσιανός Κων/νος Αργουζής\nΧρήµατα κατατίθενται στον ακόλουθο λογαριασµό της Ιεράς Μονής στην ALPHA BANK:\nΙΕΡΑ ΜΟΝΗ ΧΡΙΣΤΟΥ ∆ΑΣΟΥΣ – ΑΓΙΟΥ ΑΡΣΕΝΙΟΥ ΕΝ ΠΑΡΩ - Αριθµός: 19434639\nBIC: CRBAGRAA και στην ταµία της Ερανικής Επιτροπής Μαρία Φ. Τσαντάνη, κιν. 694 2776780.\nΑναρτήθηκε από Φίλους στις 6:03 μ.μ. Δεν υπάρχουν σχόλια:\nΛίγα, ελάχιστα, για τον σπουδαίο συμπατριώτη μας\nΧθες όλη η Ελλάδα και ο απανταχού Ελληνισμός απόλαυσαν το Γιάννη Πάριο, αυτή τη μοναδική φωνή που ύμνησε για άλλη μια φορά το φτερωτό θεό.\nΤα μηνύματα την ώρα της εκπομπής του MEGA έπεφταν βροχή από την Ελλάδα, την Ευρώπη, τη Αυστραλία και την Αμερική, άλλα με δοξαστικό περιεχόμενο και άλλα που έδειχναν πόσο έχουν επηρεάσει την ζωή μας τα τραγούδια του.\nΑυτός ο σπουδαίος Παριανός, που πρόβαλε την Πάρο όσο κανένας μας, κατάφερε να περάσει μέσα από το καμίνι της νύχτας και βγήκε ανέπαφος με ακέραιες τις πατρικές του ρίζες. Και όχι μόνο αυτό. Υπήρξε και παραμένει ο άνθρωπος της προσφοράς.\nΙδού ελάχιστα δείγματα γραφής από την προσωπική μου εμπειρία, όσα εκτιμώ ότι δεν θα προσκρούσουν στην σεμνότητά του.\nΌταν ο μακαριστός Αμβρόσιος οργάνωσε την προσφορά φαγητού στους αδύναμους και τους μοναχικούς της Πάρου στην αίθουσα τελετών της Εκατονταπυλιανής, μου ενεχείρισε σεβαστό ποσόν που παρέδωσα στον Μητροπολίτη μας.\nΟσάκις του ζητούσα βοήθεια για ζητήματα της Πάρου, με έπαιρνε από το χέρι και μου άνοιγε κλειστές πόρτες, που δύσκολα από μόνος μου θα μπορούσα να ανοίξω.\nΚαι στις μεγάλες κινητοποιήσεις για την υγεία, όταν διαδηλώναμε έξω από το υπουργείο Υγείας, χτύπησε το κινητό μου και ήταν ο Γιάννης. «Κώστα» μου είπε, βρίσκομαι στην Κωνσταντινούπολη, στο Πατριαρχείο. Αν ήμουν στην Αθήνα, θα ήμουν δίπλα σας. Για ότι θέλεις σχετικά πάρε τηλέφωνο». Και όταν του είπα ότι χρειάζονται προβολή τα αιτήματά μας, ξεκλείδωσε, με τον τρόπο του εκείνος ξέρει, κανάλια, μεγάλα site και μεγάλες ημερήσιες εφημερίδες, που πρόβαλαν αυτό που ζητούσε και απαιτούσε τότε σύσσωμος ο λαός της Πάρου, την προστασία της υγείας του από τις δημόσιες δομές.\nΟ Γιάννης Πάριος υπήρξε και παραμένει μεγάλο κεφάλαιο για το νησί μας. Τον ευχαριστώ για όλα, όσα έχει προσφέρει στο τόπο μας, που τόσο αγαπά.\nΑναρτήθηκε από Φίλους στις 9:31 μ.μ. Δεν υπάρχουν σχόλια:\nΤο νησί χτίζεται ολόκληρο, αλλά το αεροδρόμιο μας ...\nΜΕ ΠΡΩΤΟΒΟΥΛΙΑ ΓΥΝΑΙΚΩΝ ΤΗΣ ΠΑΡΟΥ ΣΥΓΚΕΝΤΡΩΘΗΚΑΝ 6...


Ζωτικής σημασίας το οικονομικό για την ΠΑΕ\nΕχουν γίνει προσπάθειες, επαφές και συναντήσεις. Λύση ωστόσο ακόμη δεν υπάρχει. Το οικονομικό πρόβλημα στον Ηρακλή είναι έντονο και οι ανάγκες μεγάλες. Όπως σχολιάζουν στη Μίκρα χρειάζονται ρευστότητα προκειμένου αρχικά να υλοποιήσουν τις άμεσες υποχρεώσεις που υπάρχουν.\nΟι μέρες περνούν και αρχικά (χρονικά αλλά και ουσιαστικά) η υπόθεση της σύστασης της νέας ΠΑΕ δεν έχει προχωρήσει. Στη Μίκρα η οικονομική δυσπραγία αποτελεί τροχοπέδη για να βάλουν σε σειρά, να ξεκινήσουν τη διαδικασία για τη νέα εταιρία. Μέχρι το τέλος της εβδομάδας θα συνεχιστούν οι επαφές με την ελπίδα να βρεθεί λύση. Αντίστοιχα περιμένουν και την οικονομική στήριξη μέσω των διαρκείας που έχουν θέσει σε κυκλοφορία, προσδοκώντας έσοδα τα οποία θα τους δώσουν τη δυνατότητα να αντιμετωπίσουν υποχρεώσεις της καθημερινότητας. Τις προκαταβολές προς τους ποδοσφαιριστές που έχουν συμφωνήσει να ανανεώσουν, το αθλητικό υλικό της ομάδας και την κάλυψη των αναγκών του γυμναστηρίου στη Μίκρα. Κυρίως όμως η βασική στόχευση είναι να ξεκινήσει η διαδικασία σύστασης της ΠΑΕ.\nΣτο προσκήνιο επανέρχεται μετά το πρόσφατο κάλεσμα του Υφυπουργού, Γιώργου Βασιλειάδη, ο προγραμματισμός μιας νέα συνάντησης μαζί του στην Αθήνα. Αν ρυθμιστεί και γραπτώς η εκκρεμότητα της διαχείρισης του χρέους από την παλιά ΠΑΕ του Παπαθανασάκη, είναι προφανές πως πιο εύκολα μπορεί να ανταποκριθούν στις προσεγγίσεις που υπάρχουν, οικονομικοί παράγοντες οι οποίοι θα γνωρίζουν πως δεν θα επιβαρυνθούν για λάθη άλλων και του παρελθόντος.\nΤο αμέσως προσεχές διάστημα χαρακτηρίζεται από τη Μίκρα ιδιαίτερα κρίσιμο και το οικονομικό ζωτικής σημασίας για την προσπάθεια της ομάδας.\nΆρχισε το lockdown για τη Θεσσαλονίκη, ανακοινώσεις από την Κυβέρνηση VIDEOS


Γ.Σ ΧΑΝΙΑ: Οκτωβρίου 2011\nΑναρτήθηκε από Σαμαράς Κώστας στις 8:49 π.μ. 0 σχόλια\nΑναρτήθηκε από Σαμαράς Κώστας στις 11:51 π.μ. 0 σχόλια\nΑναρτήθηκε από POUL στις 2:14 π.μ.\nΑναρτήθηκε από Σαμαράς Κώστας στις 10:59 π.μ. 0 σχόλια\nΑναρτήθηκε από POUL στις 2:42 π.μ.\nΑναρτήθηκε από POUL στις 1:36 μ.μ.\nΑναρτήθηκε από Σαμαράς Κώστας στις 12:28 μ.μ. 0 σχόλια\nΑναρτήθηκε από Σαμαράς Κώστας στις 12:20 μ.μ. 0 σχόλια\nΑναρτήθηκε από Σαμαράς Κώστας στις 11:11 π.μ. 0 σχόλια\nΑναρτήθηκε από Σαμαράς Κώστας στις 11:05 π.μ. 0 σχόλια\nΑναρτήθηκε από Σαμαράς Κώστας στις 10:32 π.μ. 0 σχόλια\nΑναρτήθηκε από Σαμαράς Κώστας στις 10:04 π.μ. 0 σχόλια\nΑναρτήθηκε από POUL στις 1:51 μ.μ.


ΕΛΠΗΝΩΡ: Αναζητώντας το νόημα της ζωής. O φόβος του θανάτου πίσω από την πίστη στον «ευφυή σχεδιασμό».\nΑναρτήθηκε από Ελπήνωρ στις 3:59 μ.μ.\nΑνώνυμος 9 Μαΐου 2011 - 6:10 μ.μ.\nΚι εγώ κάποτε ήμουν ένα ζωηρό (το πιο ζωηρό) και ευκίνητο (το πιο ευκίνητο) σπερματοζωάριο! Που τελικά, καλώς ή κακώς, εξελίχτηκε! Είμαστε όλοι ζωντανά παραδείγματα της εξέλιξης!


Μόλις απέδρασε, επιτυχώς! - viewtag.gr\nHomePET LoversΜόλις απέδρασε, επιτυχώς!\n25/01/2018 viewtag blogger\nΌχι, αυτός ο μικρούλης με την πορτοκαλί ουρά και τις πορτοκαλί, επιμελώς, παλαιομοδίτικα χτενισμένες αφέλειες, ενώ όλος ο υπόλοιπος είναι άσπρος… (Μμμ… θα μπορούσε να είναι άσπρος… Καλά, θα γίνει!), δεν είναι ο «Γιάννης ο φονιάς», που «προχτές την Κυριακή μετά απ’ τη φυλακή, επέρασ’ απ’ το σπίτι».\nΉταν ένας γάτος, οικειοθελώς, έγκλειστος των φυλακών, που πήρε χάρη!\nΕίναι ένας γατούλης από τις γάτες του Κορυδαλλού (σημ.: διατήρησα τη γραφή της σελίδας τους στο Facebook για να την επισκεφθείτε, εάν θέλετε. Θα βρείτε κάμποσες γατούλες που χρειάζονται σπίτι κι αγκαλιά).\nΜε προειδοποίησαν: «Είναι φοβισμένος. Σε μια φωτιά που έβαλαν πρόσφατα στην ανδρική πτέρυγα ήταν παρών». Αυτή η γατίσια περιέργεια!…\n«Είναι στειρωμένος». Το ήξερα. Η Ζωοφιλική Ένωση Ηλιούπολης, σχεδόν, έχει ολοκληρώσει το εθελοντικό έργο της να στειρώσει τις γάτες της γυναικείας πτέρυγας των φυλακών Κορυδαλλού. 45 γάτες και γατάκια είχαν βρει καταφύγιο εκεί, κι έμεναν σε κανα δυο κελιά, στον προαύλιο χώρο ή όπου αλλού αποφασίσει μια γάτα πως είναι ασφαλής, δηλαδή πιάστ’ τ’ αυγό και κούρευτο.\n«Έχει όνομα». Δεν το έχω μάθει ακόμη.\nΜε ένα πρόχειρο, ηχοποίητο «Ψιψινούλη» τον φωνάζω κι έρχεται γουργουρίζοντας. Δεν είναι καθόλου «αντικοινωνικό» στοιχείο. Είναι συμπαθέστατος και τρυφερός.\nΜόλις βγήκε από το κλουβί μεταφοράς του, βάλθηκε να μυρίζει όλο το σπίτι. Στο μισό εμφανίστηκε μπροστά του η Κυρά.\nΗ Κυρά (σκύλος) είπε να τον ελέγξει διεξοδικά, αφού δεν τον είχε καταγεγραμμένο στα προστατευόμενά της μέλη της οικογένειας (φύλακας, από παππού τσοπανόσκυλο, η Κυρά) κι εκείνος τρόμαξε και κρύφτηκε πίσω από το ψυγείο.\nΝαι, τιμωρήθηκε παραδειγματικά η Κυρά, διότι σ’ αυτό το σπίτι όλοι οι καλοί χωράνε.\nΟ γατούλης παρέμεινε όμως πίσω από το ψυγείο για ώρα, με τέσσερις άλλες συνομήλικές του γάτες τριγύρω να τον περιμένουν να βγει. Είχαν βρει μια χριστουγεννιάτικη μπαλίτσα, μία απ’ αυτές που κάθε χρόνο ξεμένουν στο μάζεμα, και παίζαν πάσες στο σαλόνι.\nΟ γατούλης βγήκε, δεν πήγε να παίξει, πήγε να φάει ξαναγουργουρίζοντας και μετά στην άμμο (σ.σ.: Κύριος!) Ύστερα, χάζευε τα υπόλοιπα γατιά να κυνηγάνε την ασημένια, πλαστική ευτυχώς, μπαλίτσα στρογγυλοκαθισμένος σε μια καρέκλα στην τραπεζαρία.\nΤον πέτυχα να ανταλλάσσει χαιρετισμό γνωριμίας (αυτό το μύτη μύτη) με τον Γκρι, την Όμορφη και τον Στάλι. Η Πίτι κι η Νίνα, ως πιο μεγαλοκοπέλες, δεν ασχολήθηκαν μαζί του ούτε κι εκείνος.\nΓύρισα στο γραφείο μου ήσυχη πως ο μικρός εγκλιματίστηκε γρήγορα.\nΣε λίγο, ο θόρυβος από γυάλινο, γεμάτο βάζο που έσπασε με ξανάφερε στην κουζίνα. Και ήταν το βάζο με το μέλι.\n«Αυτό δεν μαζεύεται, γαμώτο». Μια δολοφονική ματιά θα την έριξα γύρω μου, είμαι σίγουρη.\nΆφαντες οι γάτες. Ο γατούλης χώθηκε στο κλουβί με το οποίο μας τον είχαν φέρει και με κοιτούσε σαν να περίμενε την τιμωρία του. Έφταιγε δεν έφταιγε, δεν θα το μάθω ποτέ. Τώρα, μια συνέργεια θα του τη φόρτωνα, αλλά και πάλι δεν είμαι σίγουρη. Εγώ, τελευταία φορά, καθισμένο στην τραπεζαρία τον είδα όσο οι υπόλοιπες γάτες λύσσαγαν γύρω του. Αποδεικτικά στοιχεία δεν είχα, όπως και καμιά διάθεση να τον τιμωρήσω.\nΤι να πεις; Άμα έχεις κάνει φυλακή μπορεί και να έχεις αποδεχθεί, αναγκαστικά, την ιδέα πως υπάρχει το ενδεχόμενο να τιμωρηθούν (φυλακιστούν) κι αθώοι, αδίκως. Το ‘χουμε ξαναδεί «το έργο».


Συννεφιά και ομίχλη στις πεδιάδες, και άνεμος και βροχή στα βουνά - Ειδήσεις\nΚατά τη διάρκεια της νύχτας στην Άνω Θρακική πεδιάδα και στο δυτικό μισό της πεδιάδας του Δούναβη θα παραμείνει ήσυχος ο καιρός με συννεφιά και ομίχλη. Στις υπόλοιπες περιοχές οι νεφώσεις θα είναι σημαντικές και κατά τόπους κυρίως στη Νότια και Ανατολική Βουλγαρία θα βρέξει. Αύριο οι βροχοπτώσεις θα σταματήσουν, οι νεφώσεις θα σπάσουν προσωρινά, και στα σημεία με μόνιμη ομίχλη η ορατότητα θα βελτιωθεί για λίγο.\nΤο βράδυ οι νεφώσεις θα πυκνώσουν ξανά και θα βρέξει από τα νοτιοδυτικά. Θα πνέει μέτριος άνεμος, στα βόρεια και στην Ανατολική Βουλγαρία. Οι ελάχιστες θερμοκρασίες θα κυμανθούν μεταξύ 3° και 8°, στις ανατολικές περιοχές έως 12°. Η μέγιστη - μεταξύ 14 ° και 19 °, σε μέρη με μόνιμη ομίχλη θα είναι σημαντικά χαμηλότερη: 6 ° -9 °.\nΣτα ορεινά θα επικρατήσει συννεφιά, στις κορυφές θα έχει ομίχλη. Κατά τόπους, κυρίως σε Ρίλα και Πίριν, θα βρέξει, πάνω από 2000 μέτρα – θα χιονίσει. Η μέγιστη θερμοκρασία σε υψόμετρο 1200 μέτρων θα είναι περίπου 7°, στα 2000 μέτρα - περίπου 1°.


EIΣΑΓΩΓΗ ΣΤΑ ΤΗΛΕΠΙΚΟΙΝΩΝΙΑΚΑ ΔΙΚΤΥΑ - ppt κατέβασμα\nΔημοσίευσεDenes Murga Τροποποιήθηκε πριν 7 χρόνια\nΠαρουσίαση με θέμα: "EIΣΑΓΩΓΗ ΣΤΑ ΤΗΛΕΠΙΚΟΙΝΩΝΙΑΚΑ ΔΙΚΤΥΑ"— Μεταγράφημα παρουσίασης:\n1 EIΣΑΓΩΓΗ ΣΤΑ ΤΗΛΕΠΙΚΟΙΝΩΝΙΑΚΑ ΔΙΚΤΥΑ\nSlide 1 Δίκτυα Τηλεπικοινωνιών ENOTHTA 1η EIΣΑΓΩΓΗ ΣΤΑ ΤΗΛΕΠΙΚΟΙΝΩΝΙΑΚΑ ΔΙΚΤΥΑ 1. ΓΕΝΙΚΑ Δίκτυο τηλεπικοινωνιών είναι ένα σύστημα επικοινωνιών το οποίο διαθέτει: Ø Πολύπλοκες τηλεπικοινωνιακές συσκευές που χρησιμοποιούνται από κοινού με όλους τους συνδρομητές του δικτύου. Ø Τηλεπικοινωνιακούς κόμβους. Ø Φυσικά μέσα διάδοσης της πληροφορίας (γραμμές επικοινωνίας). Ø Διατάξεις πρόσβασης στο δίκτυο (τηλέφωνα, υπολογιστές κλπ.). 2. ΤΕΧΝΙΚΕΣ ΔΙΚΤΥΩΝ Δίκτυα μεταγωγής Δίκτυα πολλαπλής πρόσβασης στο κανάλι διάδοσης\nSlide 2 Δίκτυα Τηλεπικοινωνιών 2.1 ΔΙΚΤΥΑ ΜΕΤΑΓΩΓΗΣ Ø Τα δεδομένα εισέρχονται στο δίκτυο από κάποια πηγή πληροφορίας (τερματική διάταξη) και μεταφέρονται μέσω ενδιάμεσων κόμβων στον προκαθορισμένο δέκτη. Ø Οι κόμβοι διακινούν τα δεδομένα προς τον προορισμό τους αποφασίζοντας ή όχι για την αποτελεσματική διακίνησή τους. Ø Υπάρχει εναλλακτικός δρόμος μεταξύ των τερματικών σημείων. Ø Χρησιμοποιούνται 3 τεχνικές για τη μετάδοση δεδομένων στα δίκτυα μεταγωγής:\nSlide 3 Δίκτυα Τηλεπικοινωνιών α) Mεταγωγή κυκλώματος (Circuit switching) Ένα φυσικό κανάλι προσφέρεται στους συνδρομητές αποκλειστικά σε όλη τη διάρκεια της επικοινωνίας τους και καταργείται μόνο με τον τερματισμό της επικοινωνίας αυτής (π.χ. τηλεφωνικό δίκτυο). β) Mεταγωγή πακέτων (Packet switching) Ø Τα δεδομένα τεμαχίζονται σε πακέτα ομοίου μήκους. Ø Δεν υπάρχει εκ των προτέρων σχηματιζόμενο φυσικό κανάλι για τη συγκεκριμένη επικοινωνία των δύο συνδρομητών. Ø Οι ενδιάμεσοι κόμβοι του δικτύου αποφασίζουν για τη διαδρομή που θα διανύσει το κάθε πακέτο ώστε να φτάσει στον προορισμό του με τον πιο αποτελεσματικό τρόπο.\nSlide 4 Δίκτυα Τηλεπικοινωνιών Δύο διαφορετικές μέθοδοι χρησιμοποιούνται για την προώθηση των πακέτων: 1) Τα αυτοδύναμα πακέτα (datagram): Ø Kάθε πακέτο αντιμετωπίζεται από τους κόμβους του δικτύου σαν ένα ολοκληρωμένο μήνυμα. Ø Κάθε κόμβος που παραλαμβάνει το πακέτο επιλέγει ποιος θα είναι ο επόμενος έτσι ώστε το δίκτυο να λειτουργεί με τον καλύτερο δυνατό τρόπο. Ø Οι κόμβοι του δικτύου πρέπει να έχουν επεξεργαστική ικανότητα για την προώθηση των πακέτων. Ø Τα πακέτα πληροφορίας ενώ έχουν τον ίδιο προορισμό δεν ακολουθούν όλα τον ίδιο δρόμο γι’ αυτό υπάρχει πιθανότητα να φτάσουν με διαφορετική σειρά από αυτήν που στάλθηκαν. Έτσι θα πρέπει να υπάρχει κατάλληλη διάταξη που να τα τοποθετεί στην αρχική τους σειρά.\nSlide 5 Δίκτυα Τηλεπικοινωνιών 2) Τα εικονικά κυκλώματα (virtual circuits): Ø Πριν αρχίσει η αποστολή των πακέτων αποκαθίσταται μία σταθερή νοητή σύνδεση μεταξύ των δύο συνδρομητών από όπου στη συνέχεια θα περάσουν όλα τα πακέτα του μηνύματος. Ø Η εξασφάλιση της ύπαρξης ελεύθερου δρόμου γίνεται με την ανταλλαγή μηνυμάτων μεταξύ των δύο συνδρομητών που πρόκειται να επικοινωνήσουν. Ø Οι ενδιάμεσοι κόμβοι δεν απαιτείται να έχουν πληροφορίες για την κατάσταση του δικτύου, γιατί δεν αποφασίζουν για τη δρομολόγηση των μηνυμάτων αλλά απλά τα διακινούν στον προορισμό τους.\nSlide 6 Δίκτυα Τηλεπικοινωνιών γ) Mεταγωγή μηνύματος (Message switching) Ø Τα δεδομένα αποστέλλονται με τη μορφή μηνύματος που μεταδίδεται ολόκληρο ανεξάρτητα από το μέγεθός του. Ø Το δίκτυο προωθεί το μήνυμα από κόμβο σε κόμβο μέχρι να φτάσει στον προορισμό του. Ø Κάθε κόμβος αποφασίζει ποιος θα είναι ο επόμενος που θα παραλάβει το μήνυμα, δηλαδή οι κόμβοι αποφασίζουν για τη δρομολόγηση του μηνύματος. Ø Θα πρέπει στους κόμβους να υπάρχει αρκετή πληροφορία για τη δομή και την κατάσταση του δικτύου κάθε χρονική στιγμή. Ø Παρά τα πλεονεκτήματα της τεχνικής αυτής, στην πράξη η μεταγωγή μηνύματος έχει αντικατασταθεί από τη μεταγωγή πακέτων.\nSlide 7 Δίκτυα Τηλεπικοινωνιών δ) Σύγκριση των μεθόδων μεταγωγής H μεταγωγή κυκλώματος είναι ιδανική για μετάδοση συνεχών σημάτων μεγάλης διάρκειας, π.χ. για μετάδοση φωνής (τηλεφωνικό δίκτυο) και εικόνας. Η μεταγωγή κυκλώματος δεν είναι αποδοτική για μετάδοση μηνυμάτων μικρής διάρκειας και σποραδικής φύσεως. Η τεχνική εικονικού κυκλώματος συνδυάζει χαρακτηριστικά και των δύο προαναφερθέντων τύπων μεταγωγών. Η τεχνική datagram είναι καλύτερη σε περίπτωση βλάβης (π.χ. καταστροφής ενός κόμβου), επειδή το μήνυμα θα φτάσει στον προορισμό του μέσω άλλων εναλλακτικών δρόμων. Αντίθετα στη μεταγωγή κυκλώματος, καταστροφή του διαθέσιμου καναλιού θα έχει σαν αποτέλεσμα την απώλεια του μηνύματος. Στη μεταγωγή εικονικού κυκλώματος υπάρχει μεγάλη πιθανότητα απώλειας του μηνύματος ή ανάγκη επαναμετάδοσής του, αφού σε περίπτωση που χαλάσει κάποιος κόμβος όλα τα μηνύματα που διέρχονται από τον κόμβο αυτόν θα χαθούν.\nSlide 8 Δίκτυα Τηλεπικοινωνιών 2.2 ΔΙΚΤΥΑ ΠΟΛΛΑΠΛΗΣ ΣΤΟ ΚΑΝΑΛΙ ΔΙΑΔΟΣΗΣ Τα κύρια χαρακτηριστικά αυτών των δικτύων είναι τα εξής: · Δεν υπάρχουν ενδιάμεσοι κόμβοι μεταγωγής μεταξύ πομπού και δέκτη. · Το μέσο επικοινωνίας είναι κοινό για όλους τους συνδρομητές. · Σε μια συγκεκριμένη περιοχή του μέσου επικοινωνίας μόνο ένας συνδρομητής μπορεί κάθε στιγμή να εκπέμπει. · Το εκπεμπόμενο σήμα μπορεί να λαμβάνεται από όλους τους συνδρομητές αρκεί να έχουν την κατάλληλη συσκευή πρόσβασης. · Μπορεί να υπάρχουν πολλοί πομποί που μοιράζονται χρονικά το ίδιο μέσο μετάδοσης. Οι πιο γνωστοί τύποι τέτοιων δικτύων είναι: · Tα επίγεια ραδιοδίκτυα. · Τα δορυφορικά δίκτυα. · Τα τοπικά δίκτυα (LAN).\nSlide 9 Δίκτυα Τηλεπικοινωνιών 3. ΓΕΩΓΡΑΦΙΚΗ ΔΙΑΙΡΕΣΗ ΤΩΝ ΔΙΚΤΥΩΝ Ανάλογα με τη γεωγραφική έκταση που καλύπτουν, τα δίκτυα χωρίζονται σε: Αστικά Δίκτυα (Μetropolitan Area Networks-MAN) Το μέγεθός τους δεν ξεπερνάει τα όρια μιας πόλης. Τοπικά Δίκτυα (Local Area Networks – LAN) Όλα τα στοιχεία που τα απαρτίζουν βρίσκονται στον ίδιο γεωγραφικό χώρο. Δίκτυα Ευρείας Περιοχής (Wide Area Networks – WAN). Καλύπτουν μια μεγάλη γεωγραφική περιοχή ή ολόκληρη χώρα και διασυνδεόμενα αποτελούν διεθνή δίκτυα καλύπτοντας ηπείρους.\nSlide 10 Δίκτυα Τηλεπικοινωνιών Η διαφοροποίηση των δικτύων στο μέγεθος δημιουργεί εντελώς διαφορετικά προβλήματα σχεδιασμού και λειτουργίας: Ø Στα δίκτυα ευρείας περιοχής, ο τοπολογικός σχεδιασμός είναι πολύ σύνθετος. Ø Στα τοπικά δίκτυα οι επιλογές τοπολογίας έχουν καθοριστεί. Ø Στα εθνικά δίκτυα ένα σημαντικό ζήτημα είναι το πρόβλημα διακίνησης μηνυμάτων. Ø Στα τοπικά δίκτυα υπάρχει το πρόβλημα πρόσβασης στο κοινό κανάλι των συνδρομητών.\nΚατέβασμα ppt "EIΣΑΓΩΓΗ ΣΤΑ ΤΗΛΕΠΙΚΟΙΝΩΝΙΑΚΑ ΔΙΚΤΥΑ"


mikres ekdoseis: Ο Ελευθέριος Βενιζέλος, η Μακεδονία και ο αθηναϊκός κορσές!\nΔιαπνέεται κανείς από μια ιδιαίτερη γοητεία όταν βυθίζεται μέσα σε παλαιά έντυπα ή βιβλία και αποκομίζει από αυτά γεύσεις ιστορικών και κοινωνικών γεγονότων μιας εποχής που έχει παρέλθει αμετάκλητα.\nΗ εντρύφηση μέσα σε κιτρινισμένες από το χρόνο σελίδες και η άντληση από αυτές γεγονότων, συμβάντων και διαφόρων περιστάσεων, αποτελεί μια μυσταγωγία που φορτίζει συναισθηματικά τον αναγνώστη και τον οδηγεί σε μια ευγενική πνευματική ενατένιση αλλά και σε γόνιμο προβληματισμό.\nΤο 1907 ο λογοτέχνης Σπύρος Α. Ποταμιάνος αποφάσισε να εκδώσει ένα εβδομαδιαίο έντυπο στην Αθήνα, θα κάλυπτε θέματα τα οποία δεν υπήρχαν τότε στον ημερήσιο ελληνικό τύπο.\nΈτσι το Δεκέμβριο του 1907 έκδoσε το πρώτο φύλλο. Το έντυπο έφερε τον τίτλο: «Ελλάς» – «Πανελλήνιος Εβδομαδιαία Επιθεώρησις – Εκδιδόμενη κατά Κυριακήν»\nΟ γράφων αυτά, έχει στην κατοχή του, τα τεύχη ενός έτους (1907-1908), από το περιοδικό αυτό, από όπου, βέβαια, αντλεί όλα όσα θα αναφερθούν και θα καταχωρηθούν στην παρούσα δημοσίευση.\nΕίναι απαραίτητο να σημειωθεί ότι η Ελλάδα τότε δεν είχε τα όρια που έχει σήμερα και ως βόρεια σύνορά της, τότε, ήταν τα Θεσσαλικά Τέμπη. Η σημερινή Μακεδονία, βρισκόταν ακόμη υπό Οθωμανική κατοχή.\nΌποια αναφορά γίνεται για τα συμβαίνοντα στη Μακεδονία τότε, αναφέρονται ως …‘συμβαίνοντα στο εξωτερικό’ .\nΤην εποχή αυτή (1907) βρισκόμαστε στην αρχή της εξέλιξης της τεχνολογίας. Έτσι το περιοδικό αναφέρει την πρόοδο των Αμερικανών στην κατασκευή αεροπλάνου, που όπως σημειώνεται είναι κατώτερο του γαλλικού (φωτο).\nΕίμαστε -στα χρόνια αυτά- μια δεκαετία μετά την ήττα του 1897 και το νεοελληνικό κράτος είναι αδύναμο, δεν μπορεί να θρέψει τα παιδιά του και έτσι δημιουργείται ένα κύμα προσφυγιάς προς την Αμερική.\nΓεμίζουν τότε τα καράβια με χιλιάδες έλληνες που ονειρεύονται μια καλύτερη ζωή, σε άλλη ήπειρο.(φωτο)\nΣυγχρόνως σε αρκετά τεύχη το περιοδικό ‘Ελλάς’, δημοσιεύει γεγονότα από τη Μακεδονία, όπου βρίσκεται σε εξέλιξη ο Μακεδονικός Αγώνας.\nΉδη στη Μακεδονία είχε αναπτυχθεί μια μεγάλη ποικιλότροπη προπαγάνδα, από το ισχυρό τότε βουλγαρικό κράτος, για την προσάρτηση της στη Βουλγαρία, μετά την εγκατάλειψη της από τους Οθωμανούς.\nΟι Έλληνες της Μακεδονίας αντιδρούν σε αυτήν την προπαγάνδα με το πνεύμα αλλά και με τα όπλα.\nΠάρα πολλοί πατριώτες από την τότε ελεύθερη Ελλάδα διαπνεόμενοι από την ελληνική ιδέα προσέρχονται στην αρχέγονη ελληνική γη της Μακεδονίας και θυσιάζουν ακόμη και τον ίδιο τους τον εαυτό για να παραμείνει ελληνική.\nΑυτός ο αγώνας των Ελλήνων της Μακεδονίας, συγκίνησε αρκετά ευρωπαϊκά κράτη αφού πολλά δημοσιεύματα κατακλύζουν τον τύπο, των τότε ισχυρών κρατών.\nΣε έντυπα της Ευρώπης καταχωρούνται τότε «τύποι Μακεδόνων εκδικητών», καθώς και νεαρές μακεδονοπούλες που φέρουν όπλα για να καταδείξουν τον συνολικό αγώνα του ελληνικού στοιχείου της Μακεδονίας για να παραμείνει η αρχέγονη ελληνική περιοχή σε ελληνικά χέρια.(φωτο).\nΗ ζωή όμως στην ελεύθερη Ελλάδα συνεχίζεται μέσα στην καθημερινότητα. Δεν απουσιάζουν τα πικάντικα δημοσιεύματα αφού και το περιοδικό ασχολείται ακόμη και με τον γυναικείο …κορσέ.\nΈτσι σε μια « Σελίς δια τας Κυρίας» αναφέρει: ‘ Αι βλάβαι του κορσέ – Έχετε το θάρρος να τον καταργήσετε;’ Το περιοδικό φέρνει μάλιστα και μια πρόταση για δημιουργία συλλόγου κατά του …κορσέ:\n« Εάν ευρεθούν πολλαί εναντίον του κορσέ, είμεθα πρόθυμοι ν’ αναλάβωμεν και την πρωτοβουλίαν της ιδρύσεως ενός Συλλόγου, ο οποίος να έχη ευρύτερον μεν πρόγραμμα, κυρίως όμως να κάμη προπαγάνδαν εναντίον του κορσέ.\nΕις τοιούτος Σύλλογος θα τιμήσει βεβαίως τας Ελληνίδας, ως κατ’ εξοχήν συμβολίζων την πρόοδον και την πρακτικότητα». ( Φωτο )\nΤην εποχή όμως αυτή ένας νέος πολιτικός κάνει την εμφάνισή του στην πολιτική σκηνή: ο κρητικός Ελευθέριος Βενιζέλος, ο οποίος πρόσφατα είχε αναδειχθεί «εν Κρήτη Σύμβουλος επί των Εσωτερικών και της Δικαιοσύνης».\nΗ Κρήτη τότε δεν είχε ακόμη ενσωματωθεί στο ελληνικό κράτος αλλά βρισκόταν υπό την προστασία των Μεγάλων Δυνάμεων.\nΕτικέτες Ελευθέριος Βενιζέλος, Ελλάς 1908, Μακεδόνες, Μακεδονία


Μια ώρα και πενήντα λεπτά χωρίς διάλειμμα, χωρίς αλλαγή σκηνικού. Με ένα θέμα βαρύ, στενάχωρο, πως είναι δυνατόν να βγαίνεις μετά την παράσταση έχοντας εισπράξει το μήνυμα χωρίς να είσαι συντετριμμένος;\nΚι όμως γίνεται! Στη νέα σκηνή “Νίκος Κούρκουλος” στο κτίριο Τσίλλερ.\nΕν αρχή, το σενάριο. Οι δημιουργοί του, έφτιαξαν μια πλατφόρμα εμπειριών, καταθέσεων απόψεων μεταναστών. Με αναφορές που χρονικά εκκινούν από τις αρχές του προηγούμενου αίωνα και φτάνουν ως τις μέρες μας. Δανείστηκαν το υλικό τους από πνευματικό έργο που υπήρχε, κατατεθημένο. Ακούγεται απλοϊκό. Η συνολική επιτυχία του εγχειρήματος όμως, το απαλλάσσει από κάθε κριτική.\nΤο σκηνικό παραμένει ίδιο. Ένα τμήμα σιδηροτροχιάς, προφανώς αναφορά στο μοναδικό τρόπο μετανάστευσης από την Ελλάδα του '60, βαλίτσες διάσπαρτες ολόγυρα, πάγκοι, κούτες. Δυο Ελληνίδες, τρεις αλλοδαποί και τέσσερις Έλληνες ηθοποιοί, βρίσκονται συνέχεια επί σκηνής, περπατούν, χειρονομούν, αλλάζουν θέση, ενίοτε τραγουδούν, σφυροκοπώντας συνέχεια το ακροατήριο με τις ιστορίες τους.\nΙστορίες αληθινές. Μια συρραφή, μια ακολουθία από πραγματικές μαρτυρίες Ελλήνων και ξένων μεταναστών. Η ύπαρξη τριών αλλοδαπών, ενός Σύριου, ενός Πακιστανού και ενός Αφγανού, που αφηγούνται τις προσωπικές τους περιπέτειες για το πως έφθασαν στον τόπο μας, είναι το χθες, ανάμεσα στο προχθές, όταν στην αντίστοιχη θέση βρίσκονταν οι προγονοί μας και στο σήμερα που μετανάστες γίνονται οι απόγονοί μας. Εξ' άλλου η παράσταση ολοκληρώνεται με αυτόν τον τρόπο. Με όλο το θίασο όρθιο, εφ ενός; ζυγού και την παράθεση στοιχείων για τις διαστάσεις της μετανάστευσης που πλήττει και πάλι τον τόπο.\nΜετά το σενάριο, αυτό που εξασφαλίζει την επιτυχία της παράστασης είναι η σκηνική παρουσία των ηθοποιών.\nΣε ρόλους δύσκολους, καθώς δεν υπάρχουν διάλογοι, αλλά αφηγήσεις όπου ο κάθε αφηγούμενος ξετυλίγει το δικό του κουβάρι, οι δύο γυναίκες και οι πέντε άνδρες δίνουν μια σπουδαία παράσταση. Μέσα σε αυτούς και οι τρεις αλλοδαποί που δεν παίζουν, παρά το ρόλο της ζωής τους.\nΕξαιρετικοί όλοι τους, με ένα είδος έντονης αλλά καθόλου εξεζητημένης ανθρωπιάς, με έναν λόγο ζουμερό αλλά όχι φτηνά καταγγελτικό. Δημιούργησαν έτσι, ένα φορτισμένο συγκινησιακά, κλίμα. Η νεαρή κυρία δίπλα μου δεν απέφυγε να σκουπίσει τα μάγουλά της. Μολοντούτο, με έναν περίεργο τρόπο, το φινάλε δεν ήταν καταθλιπτικό.\nΔικαίως απέσπασαν το θερμότατο χειροκρότημα του ακροατηρίου.\nΓια το τέλος, ένα τμήμα του εισαγωγικού σημειώματος των σκηνοθετών, που ορίζει με τρόπο άριστο το πρόβλημα:\n“Δεν είναι τα χιλιόμετρα που μας χωρίζουν από την πατρίδα. Όσα χιλιόμετρα και να τρέξεις ποτέ δεν θα γυρίσεις στην παλιά σου γειτονιά. Το σπίτι άλλαξε. Οι γείτονες γέρασαν. Τίποτα δεν είναι ίδιο. Δεν υπάρχει επιστροφή. Γιατί δεν είναι ο χώρος που μας χωρίζει απ' την πατρίδα αλλά ο χρόνος”\nΣκηνοθεσία: Θανάσης Παπαθανασίου - Μιχάλης Ρέππας\nΒοηθοί σκηνογράφου-ενδυματολόγου: Αμαλία Θεοδωροπούλου, Λένα Λέκκα\nΜπακάρ Χουσεΐν Αλ Μπακάρ\nΙρφάν Μουχαμάντ Αρίφ


Ο Μπουτάρης και το… παράνομο τσίπουρο – Άποψη Τώρα\nΟ Μπουτάρης και το… παράνομο τσίπουρο\nΕίναι ανεπανάληπτος. Πότε μια ατάκα, πότε μια παρουσία του, είναι ικανά να τροφοδοτήσουν τα ΜΜΕ με πλούσιο υλικό για μέρες. Το χιούμορ του είναι μοναδικό. Κάπως έτσι ο Γ. Μπουτάρης, ο δήμαρχος Θεσσαλονίκης, σχολίασε την πρόθεση της Κομισιόν να φορολογήσει το τσίπουρο.\nΟ Γιάννης Μπουτάρης ζήτησε από την κυβέρνηση «να βάλει χέρι στο παράνομο τσίπουρο», χαρακτηρίζοντας μύθο ότι «ο καημένος αγρότης βγάζει από το καζάνι για τον εαυτό του 100 λίτρα τσίπουρο. Με 100 λίτρα πρέπει να είναι σουρωμένος κάθε μέρα» είπε χαρακτηριστικά.\nΟι δηλώσεις του δημάρχου έγιναν με αφορμή την πραγματοποίηση «Γιορτής τσίπουρου Τερπνής» που διοργανώνει η Δ΄ Δημοτική Κοινότητα.\nΑπό το βήμα του δημοτικού συμβουλίου, ο κ. Μπουτάρης αναφέρθηκε στη συνάντηση που είχαν οι φορείς της πόλης με το ΤΑΙΠΕΔ για το λιμάνι της Θεσσαλονίκης, καθώς επίσης και στις 200.000 παλιές κλήσεις που θα αρχίσουν να λαμβάνουν σύντομα οι παραβάτες.\nΟ κ. Μπουτάρης υποστήριξε πως τον Δήμο δεν τον ενδιαφέρει το ποσό που θα εισπράξει το Κράτος από την πώληση του λιμανιού αλλά να υποχρεωθεί ο επενδυτής να ολοκληρώσει τον 6ο προβλήτα, τη σιδηροδρομική και την οδική σύνδεση.\nΣχετικά με τις κλήσεις από το 1993 που θα αρχίσουν μετά από εισαγγελική παρέμβαση να αποστέλλονται στους παραβάτες ο κ. Μπουτάρης είπε: «Αντιλαμβάνεστε τι θα γίνει όταν θα στείλουμε τα ειδοποιητήρια στον κόσμο. Η πρόταση η δική μου προς την κεντρική διοίκηση και να την εξετάσουμε είναι τα πρόστιμα της τροχαίας να παραγράφονται όπως παραγράφονται και άλλα χρέη.»\nPREVIOUS Previous post: Οι ερωτήσεις που μας… καθηλώνουν!\nNEXT Next post: Διακοπή της κυκλοφορίας στις σήραγγες της Κακιάς Σκάλας, λόγω έργων


LCS EU Spring Split - The Final Countdown!\nHome » News » eSports » League of Legends » LCS EU Spring Split – The Final Countdown!\nLCS EU Spring Split – The Final Countdown!\nΒρισκόμαστε στις τελευταίες δυο εβδομάδες του ευρωπαϊκού πρωταθλήματος, και η ένταση αρχίζει να γίνεται ανυπόφορη. Ποιος θα είναι ο μεγάλος νικητής; Ποιος θα πάρει την πρωτιά; Τα φαβορί είναι πολλά, τα σκορ τους σχεδόν ίδια: ή 13-9 θα είναι οι νίκες-ήττες τους ή 12-10. Δύσκολο να διακριθεί ο νικητής. Είδαμε απρόβλεπτες ανόδους προς την πρωτιά, όπως των ROCCAT , άλλα και απίστευτες πτώσεις όπως τις 8 συνεχόμενες ήττες των Fnatic μετά από δυο τελείες εβδομάδες όπου κέρδισαν και τα επτά πρώτα ματς τους. Αυτό το split μοιάζει να αποτελείται από ομάδες ισάξιες, ομάδες που κάνουν τα παιχνίδια τους ντέρμπι. Και […]\nΒρισκόμαστε στις τελευταίες δυο εβδομάδες του ευρωπαϊκού πρωταθλήματος, και η ένταση αρχίζει να γίνεται ανυπόφορη. Ποιος θα είναι ο μεγάλος νικητής; Ποιος θα πάρει την πρωτιά; Τα φαβορί είναι πολλά, τα σκορ τους σχεδόν ίδια: ή 13-9 θα είναι οι νίκες-ήττες τους ή 12-10. Δύσκολο να διακριθεί ο νικητής. Είδαμε απρόβλεπτες ανόδους προς την πρωτιά, όπως των ROCCAT , άλλα και απίστευτες πτώσεις όπως τις 8 συνεχόμενες ήττες των Fnatic μετά από δυο τελείες εβδομάδες όπου κέρδισαν και τα επτά πρώτα ματς τους.\nΑυτό το split μοιάζει να αποτελείται από ομάδες ισάξιες, ομάδες που κάνουν τα παιχνίδια τους ντέρμπι. Και τι παιχνίδια! Τι τρομερές στιγμές είχαμε στην ανοιξιάτικη σεζόν. Κάτι Lulu plays, κάτι Kha Zix ganks! Και τι αστάθεια που είχαμε στις ομάδες. Οι SUPA HOT CREW βρήκαν έναν νέο (άλλα καταπληκτικό) mid laner , ενώ άλλες ομάδες όπως οι Gambit αναγκάστηκαν να κάνουν προσωρινές αλλαγές για διαφόρους λόγους.\nΌπως και να έχει, οι αριθμοί είναι αυτό που μετράει στο τέλος, και αυτοί έχουν ως εξής:\nGambit Gaming 13-9 (59%)\n1. SK Gaming 13-9 (59%)\n3. Alliance 12-10 (55%)\n3. Fnatic 12-10 (55%)\n3. Team ROCCAT 12-10 (55%)\n6. Copenhagen Wolves 10-12 (45%)\n7. SUPA HOT CREW 9-13 (41%)\n8. Millenium 7-15 (32%)\nΤο πρωτάθλημα τελειώνει, δεν τελείωσε. Μπροστά μας μένουν ακόμα 24 ματς. Αναμφίβολα ο καθένας έχει την δίκη του άποψη και υποστηρίζει συγκεκριμένη ομάδα. Ας δούμε όμως τι πιστεύετε εσείς περί του τελικού αποτελέσματος του LCS EU Spring Split:\nΔιαλέξτε την ομάδα σας\nSK Gaming 13-9 (59%)\nAlliance 12-10 (55%)\nFnatic 12-10 (55%)\nTeam ROCCAT 12-10 (55%)\nCopenhagen Wolves 10-12 (45%)\nSUPA HOT CREW 9-13 (41%)\nMillenium 7-15 (32%)


chania bee !!!! : Ημερίδα στα Χανιά με ομιλήτρια την Σοφία Γούναρη!\nΤην Παρασκευή 10 Νοέμβρη στις 6 μ.μ. στο εργατικό κέντρο Χανίων, οι δύο πολιτικές συλλογικότητες , η Terra Verde για το εναλλακτικό και αλληλέγγυο εμπόριο και η συλλογικότητα ''Χωριά β.δ.Κρήτης'', οργανώνουν εκδήλωση-ανοιχτή συζήτηση. Καλεσμένη μας ηερευνήτρια μελισσοκομίας Δρ. Σοφία Γούναρη.\nΑναρτήθηκε από chaniabee στις 8:47 μ.μ.